Zon Sokongan $1.3200 Pacu Lonjakan Harga Untuk GBP/USD

Matawang Pound kembali merekod pengukuhan di hujung minggu susulan pasaran didorong oleh aktiviti pengambilan untung (profit taking) di ketika penerbitan data inflasi Amerika Syarikat (AS).
Pasaran akan terarah kepada data sektor ekonomi UK dan mesyuarat Bank of England (BOE) pada minggu ini dengan jangkaan keyakinan untuk BOE mengetatkan dasar semakin berkurangan akibat varian Omicron yang makin menggusarkan di UK sehingga langkah sekatan pergerakan diumumkan minggu lalu.
Tetapi menjadi tumpuan juga adalah berkaitan mesyuarat FOMC yang bakal berlangsung pada awal pagi Khamis ini dalam melihat sama ada rencana Federal Reserve (Fed) akan menepati jangkaan atau sebaliknya pada landasan pengetatan polisi.

Pergerakan harga pada carta pasangan matawang GBP/USD nampaknya kembali melonjak setelah zon sokongan 1.32000 menyokong semula lonjakan yang sekali gus terus menembusi trendline resistance.
Aksi lonjakan menembusi trendline resistance itu juga sama sekali telah menyangkal corak descending triangle yang dipamerkan pada minggu lalu (Jumaat) untuk memberi gambaran awal perubahan trend.
Gambaran itu diperkuatkan selepas pergerakan harga dilihat kembali bergerak di atas paras rintangan Moving Average 50 (MA50) yang sering dianggap sebagai petunjuk kepada trend bullish akan berlaku.
 Jikalau begitu, sudah semestinya pelabur bakal membuat jangkaan untuk menyaksikan harga mendaki semula ke zon SBR (support become resistance) 1.33000 sebelum mengeluarkan sasaran seterusnya.
Sasaran lebih tinggi akan memperlihatkan harga mencapai zon SBR 1.34000 dan secara tidak langsung aspek berkenaan akan perkukuhkan lagi jangkaan pelabur untuk pergerakan harga terus kekal bullish.
Namun trendline resistance serta zon sokongan 1.32000 kemungkinan bakal menjadi tumpuan utama andai kata harga kembali membuat rebounce ataupun terus membuat penurunan harga lebih rendah.
Penurunan harga selanjutnya sudah tentunya akan mendorong pergerakan harga mencecah ke paras terendah sejak Disember 2020 sekitar 1.31600 dan dijangka akan mampu untuk kekal menurun lagi.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Menurun Pada Sesi Eropah, Data Inflasi UK Ke Paras Terendah 3 Tahun

Sesi pasaran Eropah hari ini menyaksikan penyusutan nilai dagangan Pound Sterling dalam pasaran berikutan pelabur berwaspada menjelang data inflasi tahunan UK yang dikeluarkan pada jam 5.30 petang.
Bacaan data inflasi tahunan UK mencatatkan penurunan kepada 1.5% pada Oktober, lebih rendah berbanding jangkaan penurunan kepada 1.6% daripada 1.7% bacaan sebelumnya. Penurunan tersebut merekodkan paras terendah inflasi hampir tiga tahun, terendah sejak November 2016.
Indeks harga pengeluar (PPI) input dan output juga turut mengeluarkan bacaan yang lemah. Ini menambahkan lagi tekanan buat dagangan Sterling.
Sementara perkembangan isu Brexit serta pilihan raya UK terus dipantau pelabur bagi mendapatkan isyarat sentiment terbaru.
Di samping itu, dolar USD turut mendapat tekanan oleh komen Presiden Donald Trump yang mengulangi kritikan terhadap Federal Reserve yang menurunkan kadar faedah secara perlahan.
Beliau juga kembali membangkitkan ancaman pengenaan tarif tambahan terhadap China dan dengan itu bakal merisikokan kembali proses rundingan yang sebelum ini dikatakan berjalan lancar.
 Meneliti pergerakan harga pada carta pasangan matawang GBP/USD, harga telah membuat penurunan pada sesi pasaran Eropah selepas mendatar sejak awal sesi Asia bermula.
Harga yang gagal menembusi zon SBR (support become resistance) 1.28700 semalam kembali bergerak rendah namun masih berada di atas garisan sokongan Moving Average 50 (MA50).
Penurunan hari ini melihatkan harga telah turun lebih rendah dari paras MA50 menuju paras support pada 1.28100. Penurunan lebih rendah dijangka akan menguji paras support lebih rendah pada 1.27800.
Namun jika harga kembali mmembuat kenaikan melepasi semula garisan MA50, harga bakal menguji sekali lagi zon SBR 1.28700 sebelum meneruskan kenaikan ke paras lebih tinggi.
Lihat gambar carta pasangan matawang GBP/USD di bawah untuk rujukan analisis teknikal anda.


USD/CAD Sepertinya Bakal Disorong Lebih Rendah

Dolar Kanada bergerak kukuh susulan mesyuarat polisi monetari bank pusat Kanada pada sesi New York semalam yang menyaksikan keputusan kadar faedah terus dikekalkan di paras 0.25% seperti jangkaan.
Bank of Canada (BOC) mengunjurkan pertumbuhan ekonomi yang baik untuk suku pertama tahun ini, lebih positif berbanding jangkaan sebelum ini untuk ekonomi Kanada mengalami kemerosotan.
Faktor ini turut menjadi pendorong pengukuhan dolar Kanada yang sebelum ini telah disokong oleh kenaikan harga minyak mentah susulan berita serangan dron di pelabuhan minyak Arab Saudi.
Pasaran minyak mentah berkemungkinan gagal menambahkan suntikan buat dolar Kanada apabila laporan inventori minyak Amerika Syarikat (AS) dicatatkan tinggi.
Namun reaksi pasaran ketika keputusan mesyuarat BOC melihatkan dolar Kanada sedikit melemah sebelum mengukuh semula selepas itu.
Berbanding US dolar yang menyusut, dolar Kanada manfaatkan situasi untuk mengukuh dengan pasaran menyaksikan penurunan harga pada carta pasangan mata wang USD/CAD.
Meneliti pergerakan harga pada dagangan Rabu semalam, harga pada mulanya membuat kenaikan pada sesi Asia sehingga mencapai paras ketinggian 1.36800. Namun kembali pamerkan penurunan semula pada sesi Eropah dan New York.
 Selepas bergerak di bawah paras halangan Moving Average 50 (MA50) pada rangka masa 1 jam untuk isyarat trend bearish, harga turun sehingga ke paras sekitar 1.26100.
Menyambung dagangan pada hari ini masih melihatkan harga menunjukkan tanda-tanda untuk menyambung penurunan namun disokong pada paras 1.26000.
Zon RBS (support become resistance) tersebut akan diuji sebelum harga yang berjaya melepasinya akan meneruskan penurunan lebih rendah untuk menuju semula ke zon support 1.24700 yang dicecah pada Februari lalu.
Sekiranya harga membuat kenaikan, pelabur akan memberi tumpuan semula pada zon rintangan 1.26800 selepas melepasi halangan MA50.
Kenaikan lebih tinggi akan dijangkakan sehingga ke paras sekitar 1.27800 yang menjadi zon tumpuan harga pada dagangan Februari.
Lihat gambar carta pasangan mata wang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pertemuan Pertama PM Johnson Dengan Presiden Suruhanjaya EU Disifatkan Sebagai Positif!

Perjumpaan antara Perdana Menteri UK Boris Johnson dan Presiden Suruhanjaya Kesatuan Eropah (EU) Ursula von der Leyen disifatkan sebagai positif, di mana mereka berkongsi harapan masing-masing untuk mencapai perjanjian melalui kerjasama yang erat.
Von der Leyen menyeru kedua-dua pihak supaya memberi tumpuan kepada kepentingan bersama dan bersetuju untuk mencapai kesepakatan dalam isu perubahan iklim, hak asasi manusia dan keselamatan.
Jurucakap Downing Street memberitahu bahawa dalam pertemuan bersama Ursula, PM Johnson jelas menyuarakan pendiriannya kepada Ursula untuk tidak akan melanjutkan tempoh peralihan Brexit.
Beliau berkeras untuk mendapatkan perjanjian tersebut menjelang akhir Disember 2020.
Selain itu, PM Johnson juga memberitahu von der Leyen bahawa beliau ingin menjalin hubungan baru yang positif antara UK dan EU, berdasarkan kerjasama erat dan perkongsian sejarah, kepentingan dan nilai bersama.
 Beliau juga menyatakan kesediaan UK untuk memulakan rundingan secepat mungkin selepas 31 Januari iaitu di mana UK akan meninggalkan EU.
Bagaimanapun, von der Leyen dalam ucapan berasingan di London School of Economics sebelum bertemu PM Johnson, memberitahu beliau masih melihat bahawa untuk mencapai perjanjian perdagangan yang komprehensif bersama UK adalah mustahil dicapai dalam tempoh itu.
Sementara itu, dalam kenyataan lain, Presiden Bank Pusat Eropah (ECB) Christine Lagarde juga menyuarakan pandangannya mengenai tempoh rundingan untuk EU dan UK berbincang mengenai perjanjian perdagangan baru adalah tidak mencukupi.
Cabaran terbesar akan datang setelah berlakunya Brexit adalah isu perjanjian perdagangan EU-UK. Kesan ekonomi dan kewangan Brexit selepas ini akan bergantung kepada butiran perjanjian tersebut jika ia berjaya dicapai dalam tempoh yang singkat.


Sektor Pembuatan PMI UK Perlahan Pada Februari, Gbp Jatuh

Sektor pembuatan di United Kingdom semakin perlahan pada Februari dengan data Markit UK PMI Manufacturing Index susut ke paras 54.6 bulan lalu dari 55.9 yang direkodkan sebelum ini. Bacaan kali ini juga di bawah jangkaan pasaran di sekitar 55.7 yang merupakan bacaan terendah dalam masa tiga bulan.
Keyakinan yang menyelubungi sektor ini masih lagi kukuh dengan 50% syarikat-syarikat menjangkakan pengeluaran (output) akan meningkat tahun hadapan dengan hanya 6% menjangka output akan berkurangan. Data kali ini konsisten dengan peningkatan pengeluaran di sekitar 1.5% pada suku pertama tahun ini.
Terdapat juga keyakinan dalam pelaburan sektor ini yang akan menyokong peningkatan di masa akan datang. Komponen pelaburan akan menjadi perkara utama yang akan melonjakkan sektor pembuatan dan pengukuhan pertumbuhan ekonomi dalam jangka masa panjang.
 Tempahan domestik juga semakin pelahan tetapi diseimbangkan semula oleh kenaikan eksport dalam perniagaan baru. Tempahan eksport meningkat selama sembilan berturut-turut.
Walaupun kenaikan kos input semakin perlahan berbanding yang dicatatkan pada Januari, peningkatan kali ini masih lagi di paras tertinggi yang mana harga output juga semakin hampir ke paras tertinggi. Menurut Markit, terdapat bukti yang menunjukkan impak kelemahan matawang Pound kepada harga semakin berkurangan.
Matawang Gbp melemah sejurus data ini dikeluarkan dengan Gbp/Usd susut ke paras 1.2370 dari 1.2380 dengan penguatan US dolar masih mendominasi pasaran.


US Dollar Bakal Kembali Lemah Setelah Data ADP-NFP Memberikan Petunjuk Awal?

Data pekerjaan dari AS dijangka mengecewakan lagi apabila data ADP Non Farm Employment Change yang dikeluarkan jam 8.15pm sebentar tadi hanya mencatat penambahan 102,000 pekerjaan berbanding jangkaan pada tahap 140,000.
Petunjuk dari data ADP kali ini dilihat bakal mengecewakan laporan data NFP yang bakal dikeluarkan pada hari Jumaat ini.
Data ADP kali ini dilihat bakal kembali menekan US Dollar walaupun sebelum ini US Dollar naik disebabkan keredaan perang dagang US dan China.
Data NFP pada Jumaat ini dijangka memberikan penambahan 165,000 selepas data mengecewakan pada bulan Mei hanya 75,000 penambahan. Walau bagaimanapun data ADP kali ini seolah tidak menyokong sentimen pertambahan tersebut.
 ADP non-farm payroll ialah data yang menunjukkan perubahan tenaga kerja di Amerika yang hanya melibatkan sektor swasta. Data ini dikeluarkan oleh ADP (Automatic Data Processing, Inc).
Perbezaan antara data ADP NFP dan NFP ialah entiti yang mengeluarkan data ini. Data NFP dikeluarkan oleh Jabatan Statistik Buruh US manakala data ADP NFP pula dikeluarkan oleh Automatic Data Processing, Inc. Namun data NFP memberi kesan yang lebih besar kepada pasaran berbanding data ADP NFP.
Data ADP-NFP hanya mengeluarkan data pekerjaan sektor swasta, tetapi data NFP mengeluarkan data pekerjaan swasta dan kerajaan.
Dalam ketidak tentuan pasaran sekarang, dilihat data NFP yang bakal keluar pada Jumaat ini, jika mengecewakan bakal memberikan impak kepada keputusan dasar oleh Fed yang sedang menimbang untuk memotong kadar faedah.
Tiada pergerakan drastik sejurus pengeluaran data NFP sebentar tadi, dan pasaran mungkin bertindak balas setelah jam 9.30pm (waktu Malaysia) ketika pasaran Wall Street dibuka.


Analisis Teknikal USD/JPY – Timeframe H1 – 4/10/2018

Pergerakan harga pada pasangan matawang USD/JPY pada dagangan semalam dilihat sekali lagi membuat Higher High yang baru dan mencapai paras ketinggian sekitar 114.520. Berdasarkan indicator Moshed Magic Line, harga pada permulaan sesi pasaran Asia yang didagangkan lebih rendah dari paras Magic Pivot semalam, telah membuat kenaikan melepasi paras Magic Pivot tersebut dan berjaya breakout paras resistance 114.00 yang gagal ditembusi sebelum ini. Harga terus menyambung kenaikan sehingga ke sesi pasaran New York di mana harga telah melepasi ketiga-tiga paras resistance pada indicator Moshed Magic Line semalam.
Namun, pada sesi pasaran Asia hari ini hargga dilihat membuat penurunan dari paras ketinggian semalam dan menuju ke paras Magic Pivot 114.204 hari ini dan harga semasa berada pada paras 114.300 setakat jam 3.19 petang. Jika harga membuat penurunan lebih rendah dari paras Magic Pivot, harga dijangka akan menguji paras RBS (resistance become support) 114.00. Dan jika harga berjaya menembusi paras tersebut, berkemungkinan harga menuju ke paras support terdekat dahulu yang berada di paras 113.862 (MagicS1) sebelum harga dijangka mengalami kejatuhan sehingga ke paras support 113.188 (MagicS2). Paras ini juga dilihat berada hampir dengan paras RBS 113.00 dan jika harga berjaya membuat penurunan lebih rendah dari paras tersebut, jangkaan harga akan mencecah ke paras support yang lebih rendah yang dilihat berada di 112.846 (MagicS3).
 Sebaliknya, jika harga meneruskan rutin kenaikannya, berkemungkinan harga akan mencapai paras ketinggian yang baru lagi mengatasi ketinggian yang dicapai harga pada November 2017. Dan paras-paras yang dijangka berpotensi untuk dicapai harga adalah pada paras resistance 114.878 (MagicR1) dan juga paras 115.220 (MagicS2). Jika harga masih meneruskan kenaikan ke paras lebih tinggi, paras yang dijangka akan dituju harga adalah pada resistance 115.894 (MagicR3).
Pergerakan harga dijangka akan sedikit perlahan menjelang data pekerjaan di AS yang akan dikeluarkan pada malam esok yang bakal memberi impak besar pergerakan harga dalam pasaran semasa. Perhatikan paras-paras terbaik pada chart USD/JPY untuk menentukan posisi terbaik dalam trading anda dengan bantuan indicator Moshed Magic Line.

Paras support: 113.862, 113.188, 112.846.
Paras resistance: 114.878, 115.220, 115.894.


ECB Putuskan Untuk Kekalkan Kadar Faedah Pada Kadar Yang Sama!

Bank Pusat Eropah (ECB) mengekalkan kadar faedahnya pada paras 0.00% pada hari Khamis dan dalam masa yang sama mengumumkan peninjauan dasar strategik pertama sejak tahun 2003.
Berdasarkan kenyataan, ECB, Majlis Pimpinan memutuskan untuk melancarkan peninjauan semula strategi dasar monetari ECB dimana ia akan diterbitkan pada hari ini juga.
Dengan ini ECB telah menepati ikrar mereka untuk mengekalkan kadar faedah atau mengurangkannya dan dalam masa yang sama meneruskan pembelian bon sebanyak 20 billion euro setiap bulan sehinggalah kadar inflasi melonjak kembali kepada menghampiri paras sasaran iaitu pada 2%.
Ahli Majlis Pimpinan ECB menjangkakan kadar faedah utama akan kekal pada tahap sekarang atau rendah sehingga ia melihat prospek inflasi dalam zon Eropah “cukup dekat dengan, tetapi di bawah 2%”.
 Kenyataan itu tidak berubah dari bulan Disember, membawa indikasi bahawa penstabilan dalam data ekonomi zon euro masih tidak mencukupi untuk mendorong ECB.
Setakat ini tumpuan pasaran beralih kepada sidang media Presiden Christine Lagarde, di mana beliau akan mengumumkan peninjauan strategik pertama tersebut.
Para pelabur akan meneliti petunjuk sama ada peninjauan strategik semula itu akan menunjukkan Lagarde mengikuti jejak langkah pendiri terdahu dalam pengamalan polisi atau tidak. Dengan keputusan hari Khamis, kadar semalaman bank ECB, yang kini merupakan alat kadar faedah utama, kekal pada paras rendah -0.50%.
Kadar pembiayaan semula utama, yang menentukan kos kredit dalam ekonomi, kekal tidak berubah pada 0.00% sementara kadar pada kemudahan pinjaman kecil – kecemasan kadar pinjaman semalaman untuk bank – kekal pada 0.25%.


EUR/USD Akhirnya Akan Berjaya Tembusi Zon Support 1.18000?

Walaupun bank di Amerika Syarikat (AS) masih bercuti pada Isnin, namun US dolar berjaya untuk didagangkan stabil dengan momentum positif laporan pekerjaan NFP minggu lalu.
Penganalisis pasaran akan menilai reaksi pelabur sama ada melihat ke arah pemulihan ekonomi AS berdasarkan bacaan data pekerjaan yang baik atau sebaliknya memberi tumpuan terhadap perubahan polisi oleh Federal Reserve (Fed) yang bernada dovish.
Kedua-dua faktor tersebut akan mempengaruhi arah pergerakan yang berbeza buat US dolar selepas ini.
Sementara matawang Euro pada awal minggu ini akan terus dijangka berisiko menjelang mesyuarat polisi monetari bank pusat Eropah (ECB) pada Khamis nanti untuk pelabur nantikan kenyataan susulan Gabenor selepas kadar faedah dijangka akan dikekalkan di paras sifar.
Meneliti pergerakan harga pada carta pasangan matawang EUR/USD semalam, harga menunjukkan corak penurunan yang agak mendatar di bawah paras halangan Moving Average 50 (MA50) pada rangka masa 1 jam.
Seperti yang dijangkakan, harga kembali semula menguji zon support pada 1.18000 pada dagangan yang bersambung di sesi Asia pagi ini.
 Jika harga berjaya menembusi zon tersebut, paras support lebih rendah akan menjadi tumpuan iaitu sekitar paras 1.17200.
Sebaliknya, jika zon support 1.1800 tersebut masih gagal dilepasi, harga yang bergerak pantul semula akan membuat kenaikan menguji halangan dinamik MA50.
Kenaikan lebih tinggi dilihat akan diteruskan ke zon SBR (support become resistance) di sekitar 1.19000.
Pelabur akan meneliti juga data-data ekonomi pada sesi Eropah sebentar nanti yang berkemungkinan akan mempengaruhi pergerakan Euro dalam pasaran.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data CPI Jepun Positif, Yen Melonjak!

Yen melonjak sedikit dalam sesi Asia pada Jumaat selepas data harga pengguna dikeluarkan seperti yang diharapkan menjelang cuti umum yang agak panjang di Amerika Syarikat dan pasaran yang akan ditutup pada Isnin sempena Memorial Day Holiday.
USD/JPY berubah pada 111.99 dengan penurunan sebanyak 0.04 peratus sementara AUD/USD didagang pada 0.7456, meningkat sebanyak 0.01 peratus.
Di Jepun, harga pengguna meningkat sebanyak 0.4 peratus seperti jangkaan awal bagi bulan April, sementara harga pengguna teras negara meningkat kurang daripada jangkaan sebanyak 0.3 peratus.
US Dollar Index yang mengukur kekuatan US Dollar berbanding enam matawang utama yang lain kali terakhir dinilai melonjak sebanyak 0.20 peratus kepada 97.14.
 Semalam, US Dollar didagangkan melebihi break-even pada Khamis selepas Jabatan Buruh AS melaporkan bahawa data tuntutan pengangguran awal meningkat sebanyak 1,000 kepada 234,000 pada minggu berakhir 18 Mei d bawah jangkaan peningkatan sebanyak 5,000 pekerjaan.
Minit juga mendedahkan bahawa beberapa ahli Fed berkata kelemahan dalam suku pertama itu perlu ditunjukkan berada pada paras sederhana sebelum kadar dinaikkan pada masa depan.
Jangkaan kenaikan kadar pada bulan Jun kekal kukuh apabila dicatat pada bacaan 80 peratus.
Harga Bitcoin Kini Melepasi Angka $2500 Paras Tertinggi Terkini


EUR/USD Kekalkan Corak Bullish Terus Catat Ketinggian Terbaru

Terdapat perbezaan reaksi antara kedua-dua mata wang Eropah iaitu Euro dan Pound semalam selepas terbitan data PMI pembuatan dan perkhidmatan di Jerman dan UK.
Keseluruhan bacaan data mencatatkan angka yang sedikit menguncup walaupun masih berada di paras yang stabil.
Namun mata wang Euro berjaya mengekalkan momentum pengukuhan awal minggunya berbanding Pound yang merosot selepas terbitan data tersebut.
Ini adalah disebabkan Euro mendapat suntikan positif daripada ahli-ahli bank pusat Eropah (ECB) yang memberi petunjuk untuk kenaikan kadar sebanyak 50 mata asas menjelang mesyuarat polisi pada awal Jun.
Sementara US dolar pula kekal bergerak lemah walaupun dalam suasana yang masih berisiko namun dinilai mula menuju ke arah pemulihan.
Data PMI sektor ekonomi Amerika Syarikat (AS) turut sama mencatatkan bacaan kurang memberangsangkan dan terus gagal untuk memulihkan prestasi US dolar.

Pada carta harga pasangan mata wang EUR/USD, harga dilihat mengekalkan corak kenaikan harga dan terus mencatatkan paras ketinggian terbaru.
 Seperti yang dijangkakan, harga yang meneruskan kenaikan telah melepasi paras rintangan pada 1.07000 semalam dengan paras ketinggian terbaru dicapai hampir di paras 1.07500.
Dagangan yang bersambung pada sesi Asia pagi Rabu ini menunjukkan harga membuat sedikit penurunan di awal sesi bermula, namun pelabur masih menjangkakan harga bakal meneruskan kenaikan lebih tinggi lagi.
Untuk sasaran kenaikan seterusnya adalah menuju ke zon tumpuan 1.0800 di mana menjadi zon support harga pada dagangan pertengahan April sebelum harga berjaya menembusinya dan susut lebih rendah menuju penghujung bulan April lalu.
Mencapai paras tersebut akan mencatatkan paras ketinggian terbaru harga untuk tempoh dagangan 4 minggu.
Namun waspada sekiranya harga membuat penurunan di bawah paras 1.07000 dan melepasi paras sokongan Moving Average 50 (MA50) pada rangka masa 1 jam di carta EUR/USD sebagai isyarat awal untuk perubahan trend harga.
Penurunan lebih rendah harga dilihat akan menuju zon RBS (resistance become support) pada 1.06000 untuk permulaan pergerakan trend bearish sebelum harga susut lebih rendah menuju pula sekitar 1.05000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 10/10/2018

Pergerakan harga pada pasangan matawang GBP/USD pada sesi pasaran Eropah semalam melihatkan harga membuat penurunan di atas faktor ketidaktentuan Brexit yang melemahkan nilai matawang GBP. Namun, komen positif daripada Ketua Perunding Brexit Kesatuan Eropah, Barnier melonjakkan kembali nilai matawang GBP pada sesi pasaran New York semalam. Harga yang membuat penurunan melepasi paras Magic Pivot semalam sehingga ke paras support MagicS1 kembali membuat lonjakan semula sehingga 110 pips ke paras resistance MagicR1 pada indicator Moshed Magic Line dan menutup harga di sekitar paras tersebut. Lonjakan harga yang dibuat semalam dilihat telah melepasi paras ketinggian yang dicapai harga pada Isnin lalu.
Pada sesi pasaran Asia hari ini pula, harga dilihat bergerak perlahan pada permulaan sesi dan dibuka lebih tinggi dari paras Magic Pivot 1.3108 hari ini. Kenaikan harga bakal menuju ke paras resistance yang terdekat yang berada di paras 1.3184 (MagicR1) sebelum harga menguji paras resistance 1.32000 yamg tidak berjaya ditembusi harga sebelum ini. Dilihat juga pada zon resistance tersebut adalah resistance 1.3227 (MagicR2) pada indicator Moshed Magic Line. Sekiranya harga mampu breakout paras-paras tersebut, jangkaan harga bakal membuat kenaikan untuk menguji paras resistance seterusnya yang berada di 1.3303 (MagicR3) iaitu zon paras ketinggian yang dicapai harga pada September.
 Namun, jika rundingan Brexit kembali dilihat negatif dalam pasaran, jangkaan harga bakal mengalami kejatuhan semula dan harga akan membuat penurunan melepasi paras Magic Pivot 1.3108 dan menuju ke paras support terdekat iaitu pada 1.3065 (MagicS1). Momentum penurunan harga yang terus dikekalkan bakal menyaksikan harga jatuh sehingga ke paras support yang lebih rendah yang dilihat berada pada paras 1.2989 (MagicS2). Dan jika harga masih meneruskan penurunannya, harga dilihat akan menguji semula paras support 1.2947 (MagicS3) yang berada pada zon support di mana paras tersebut telah diuji harga beberapa kali sebelum ini.
Teruskan memberi tumpuan terhadap perkembangan rundingan Brexit yang dilaporkan bakal mencapai persetujuan pada minggu hadapan. Namun, pasaran tetap berwaspada terhadap sebarang kemungkinan yang bakal berlaku. Gunakan indicator Moshed Magic Line untuk melihat paras-paras yang menjadi tumpuan harga pada chart GBP/USD ini.

Paras support: 1.3065, 1.2989, 1.2947.
Paras resistance: 1.3184, 1.3227, 1.3303.


Risiko Politik Terus Selubungi Pasaran? Ini Perkara Yang Anda Perlu Tahu

US dolar secara keseluruhan mendapat sedikit penguatan walaupun matawang Eropah agak lemah pada hari ini di mana pasaran masih diselubungi oleh risiko politik.
Emas pula masih didagang stabil dengan bergerak dalam julat yang rendah dan ketika ini didagang di sekitar 1283.40.
Setiausaha Perbendaharaan US atau Menteri Kewangan US, Steve Mnuchin menyatakan perancangan perubahan cukai akan diperkenalkan dalam masa terdekat dan ia dijangka akan diluluskan sebelum penghujung 2017. Komen beliau telah menyokong Wallstreet dengan S&P 500 naik 0.8% dalam sesi dagangan Khamis.
Keadaan pasaran yang berisiko sebelum ini telah stabil dengan permintaan emas juga semakin berkurangan berbanding minggu lepas semasa ketegangan geopolitik memuncak antara US dan Korea Utara. Kita dapat lihat keadaan semasa dengan penguatan US dolar berbanding Yen sejak dua hari lepas.
Matawang US dolar ketika ini dilihat sukar untuk naik sejak sesi Asia pada Jumaat di mana emas pula mendapat sedikit kenaikan walaupun pasaran masih bergerak dalam keadaan ‘ranging‘.
 US dolar mendapat kenaikan berbanding Euro semasa sesi Eropah dengan Eur/Usd jatuh 50 pip meneruskan kejatuhan semalam berikutan risiko serangan di Paris.
Keadaan berisiko ketika ini juga semakin penting kepada aset ‘safe haven‘ seperti emas, perak, Yen, CHF, dan bon dengan perhatian kini terarah kepada pilihanraya Presiden Perancis.
Pasaran melihat prestasi positif oleh Le Pen dalam pilihanraya ini adalah risiko kepada pasaran dan akan menyokong emas dan aset selamat yang lain. Tidak lupa juga Euro akan berada di bawah tekanan jika Le Pen memenangi pilihanraya pusingan pertama pada Ahad ini.
Sekarang, yang paling penting ialah adakah Le Pen mampu terpilih daripada salah seorang dua calon yang akan bertanding dalam pusingan kedua. Kini pasaran melihat pertemuan Le Pen dengan Macron adalah kurang berisiko dengan Macron adalah calon kegemaran ketika ini.
Risiko semakin meningkat jika Macron gagal dan Le Pen layak ke pusingan kedua.
Ketegangan di Korea Utara juga terus berlarutan walaupun kesannya kepada pasaran semakin berkurangan. Walaubagaimanapun, kebimbangan terus terasa dengan potensi ujian peluru berpandu Korea Utara minggu depan.


Konsisten Dalam Forex Trading, Bukanlah Susah Jika Anda Faham Tips Ini

Consistent. Inilah ramai yang forex trader cari.
Ramai yang baru-baru trade pun sudah mengeluh, kenapa susah sangat nak maintain untuk untung. Saya tanya, apa masalahnya?
Mereka cakap, asyik rugi saja trading. Kalau untung pun, selepas tu bila rugi berturut-turut, macam mana nak maintain keuntungan.
Ok di sini ada beberapa faktor yang perlu faham.
#Sudah Berapa Lama Trading?
Masa dan pengalaman memainkan peranan penting. Sama macam kita dengar kisah orang berniaga, jarang sekali yang terus untung kaw-kaw. Kalau untung pun, nanti sebab pengurusan duit bisnes yang lemah, perniagaan tersebut akan rugi juga akhirnya.
Begitu juga forex trading. Bagaimana kita nak tahu kita boleh consistent atau tidak? Semuanya mestilah bermain dengan masa.
Maksudnya kita kena monitor masa tu lama. Selepas 12 bulan trade, baru kita boleh nampak pattern keuntungan kita.
Mungkin bulan 1 sampai bulan 5 = maintain sekitar 7%-10%
Tetapi bulan 6 ada isu besar dan sebagainya dan kita masih teruskan trade = Result rugi hampir 15%
Tetapi selepas itu bulan 7-12 = kita dapat maintain sekitar 6% sebulan.
Kiranya consistent dah tu, cuma kita yang leka dan ada buat kesalahan iaitu cuba jugak trade pada bulan 6 di mana terlalu banyak isu besar yang menakutkan seperti (brexit, election dan sebagainya).
Itu contohlah, tak kisah lah bulan berapa pun. Bila ada isu besar, kita kurangkan trading kita. Protect our capital, sebab masa-masa begini, pergerakan pun laju tak tentu arah dan akan menyebabkan order kita “slippage”.
Jadi kita ada sekitar 12 bulan mungkin untuk lihat corak trading kita.
 Tetapi pastikan dalam 12 bulan tu trading, semuanya ikut rule, ada trading plan, kawal MM, ada journal log dan sebagainya. Baru dapat rekod, belajar dari kesalahan.
#Selepas 12 Bulan Apa Yang Anda Dapat?
Keuntungan bukanlah yang kita cari dalam masa 12 bulan ni. Kita cari skill dan pengalaman. Dengan skill dan pengalaman barulah kita akan naik ke satu level tinggi yang lain. Skill dan pengalaman dapat bagi kita rasa yakin dan berani.
Jika semuanya teratur. Barulah kita boleh bermula dengan akaun yang lebih besar, target untuk bayar komitmen yang lebih besar dan sebagainya.
# Alasan
Ramai yang cakap, “Pergh, selepas 12 bulan baru boleh besarkan modal dan sebagainya? Lamanya nak tunggu” Mengarut saja. Baik aku trade macam biasa. Depo 100 USD dan tikam sampai jadi 10K USD.
Anda boleh cuba cara itu, dan saya pasti anda tidak akan berjaya. Anda boleh tepuk dada dan tanya selera. Jika anda masih banyak alasan, jangan mimpilah nak menjadi trader yang berjaya.
Semua sebab sikap tak sabar. Apa ingat senang ke nak hidup dengan forex trading? Ramai lepas 5 tahun dalam bidang ini pun baru rasa, “kenapalah banyak bazir masa dulu tak betul-betul rancang”. Sekarang dah 10 tahun dalam bidang ini. Apa pun tak jadi lagi. Kan menyesal?
# Masa berjalan
Apa jua alasan anda, mahu berubah atau tidak, mahu berjaya atau tidak, masa tetap berjalan. Jadi manfaatkan masa sebaik mungkin. Nak tak nak, kalau anda minat bidang ini, betul-betul belajar. Plan baik-baik. Pastikan anda bukan minat “berjudi” dalam platform forex trading.
#Rahsia Paling Besar
Bersabar! Tangguhkan sifat ingin nak cepat kaya anda. Sabar dan teruskan konsisten disiplin dalam cabaran belajar forex trading. Anda akan berjaya!

Jika anda teringin mulakan trading baru, tetapi tiada broker yang berkenan di hati, INTRADAY.my mencadangkan anda boleh cuba dengan Broker SaracenMarkets. Mudah deposit dan withdraw lokal tanpa perlu IB. (KLIK SINI UNTUK BUKA AKAUN)


USD/JPY Dah Tak Nak Sambung Trend Bullish Minggu Lepas Ke?

Sudah ada tanda-tanda perubahan trend harga pada carta pasangan mata wang USD/JPY minggu ini?
Jika diperhatikan, dagangan minggu lalu menyaksikan corak bullish sepanjang minggu dengan kenaikan ke paras terbaru setiap hari.
Paras kemuncak dicapai pada Jumaat lalu iaitu di paras 135.00 mencatatkan paras tertinggi 8 minggu.
Namun, berbeza pada pergerakan pembukaan awal minggu semalam, harga tidak meneruskan corak kenaikan sebaliknya mendatar di zon 134.00.
Penganalisis telah menjangkakan pergerakan perlahan tersebut akan berlaku semalam ekoran kesuraman pasaran sempena cuti umum di Amerika Syarikat (AS).
Pun begitu, masih lagi jangkaan pasaran cenderung kepada pengukuhan US dolar ekoran Federal Reserve (Fed) dilihat masih perlu mengekalkan pengetatan dasar monetari.
Jika US dolar kembali kukuh semula, harga bakal sambung lonjakan minggu lalu dengan paras rintangan terkini iaitu 135.00 akan diuji dan bakal ditembusi.
 Selepas berjaya melepasinya, kenaikan akan diteruskan lagi untuk mencatatkan paras tertinggi terbaru yang seterusnya.
Sasaran adalah pada ketinggian 137.00 jika harga meneruskan pergerakan trend bullish tersebut.
Sebaliknya jika harga menjunam di bawah zon 134.00, penurunan dilihat akan diteruskan ke sekitar 132.00 yang merupakan zon tumpuan harga sebelum ini.
Reaksi harga pada zon tersebut akan menentukan arah pergerakan harga selanjutnya sama ada junam lebih rendah atau kembali melantun buat kenaikan semula.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kelemahan Aktiviti Ekonomi Eropah Berkurang! Adakah Ini Petanda Baik?

Pasaran disajikan dengan terbitan data terbaru dari Eropah yang menyaksikan tekanan mula mereda dalam sektor pembuatan dan perkhidmatan pada bulan Disember.
Ekonomi terbesar Eropah, Jerman menyaksikan peningkatan yang lebih baik pada bulan ini, di mana aktiviti pembuatan meningkat pada 49.0 dari 46.1 dan perkhidmatan naik pada 47.4 daripada 46.2.
Pun begitu, kedua-dua sektor masih menunjukkan penguncupan. Ini kerana, angka 50 memisahkan perbezaan antara pengembangan dan penguncupan sesuatu aktiviti. Sekiranya bacaan di atas 50 menunjukkan pengembangan, manakala bawah 50 sebaliknya.
Sementara itu, sektor perkhidmatan di Perancis sedikit menurun kepada 48.1 daripada 49.3, manakala aktiviti pembuatan menokok pada 48.9 daripada 48.3.
Menurut S&P Global, walaupun kelemahan yang dicatatkan sedikit mereda tetapi prospek pertumbuhan kekal suram akibat permintaan merosot, inflasi yang tinggi dan pengetatan dasar bank pusat.
 Keseluruhannya, kemerosotan dalam sektor pembuatan dan perkhidmatan di Zon Eropah sedikit berkurang walaupun bacaan yang dicatatkan masih di bawah penguncupan.
Impaknya pada mata wang, euro didagangkan sedikit berubah memandangkan pelabur masih menilai data yang dikeluarkan tersebut.
Secara berasingan, pasaran juga diperlihatkan dengan keluaran data PMI dari UK yang menunjukkan bacaan yang bercampur-campur.
Data perkhidmatan Britain berkembang pada 50 daripada 48.8, manakala aktiviti pembuatan pula sebaliknya menguncup 44.7 pada bulan Disember daripada 46.5 yang dicatatkan pada bulan November.
Rentetan itu, mata wang pound tergelincir lebih rendah berbanding US dolar setelah turut terkesan dengan data jualan runcit UK yang menyuramkan.


Pelabur Emas Jangka Dagangan GOLD Terus Meningkat?

Dagangan emas seperti yang dipaparkan pada carta harga XAU/USD semalam telah kembali melonjak semula di atas paras 1900.00 selepas penurunan yang dilihat pada sesi Asia.
Harga yang membuat penurunan sehingga ke paras terendah harian sekitar 1887.00 kembali melonjak 300 pips menguji paras resistance minggu lalu sekitar 1918.00 sebelum harga bergerak perlahan dan menutup dagangan sesi New York sedikit rendah.
Penurunan harga dipamerkan pada dagangan yang bermula di sesi Asia pagi ini namun pada kadar yang perlahan.
Pergerakan harga emas masih lagi berada di atas paras sokongan Moving Average 50 (MA50) pada pergerakan 1 jam harga yang memberikan isyarat trend masih bullish.
US dolar yang mempengaruhi pergerakan harga emas masih lagi dilihat untuk bergerak susut susulan sentimen pasaran yang menunjukkan pemulihan dengan keyakinan untuk Kongres AS mencapai persetujuan bagi pelaksanaan pakej rangsangan ekonomi.
 Jika kenaikan harga berjaya diteruskan, destinasi tumpuan seterusnya adalah ke paras 1938.00 untuk harga menguji zon SBR (support become resistance) tersebut sebelum ke paras lebih tinggi.
Namun, sebaliknya jika harga turun lebih rendah di bawah paras 1900.00 semula, paras tumpuan adalah dilihat pada zon RBS (resistance become support) 1875.00 sebelum penurunan lebih rendah menuju pula ke zon support 1850.00.
Pantau sentimen pasaran semasa yang mempengaruhi pergerakan harga emas.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pengumuman Terbaru Kenaikan Kadar 50 Mata Oleh BoE Cetus Kekhuatiran! Ini Sebabnya!

Bank of England mengambil tindakan untuk menaikkan kadar faedah sebanyak 50 mata asas buat kali pertama sejak 1995 pada hari Khamis kerana ia meramalkan inflasi UK akan melonjak melebihi 13% sebelum akhir tahun.
Langkah jawatankuasa dasar monetari BoE menjadikan kadar faedah penanda aras kepada 1.75%, tertinggi sejak 2008.
Dalam laporan yang mengiringi keputusan itu, BoE berkata tinjauan ekonomi kelihatan suram sejak mesyuarat terakhirnya pada Mei, dan ia kini menjangkakan kemelesetan akan melanda menjelang akhir tahun.
Bank pusat itu meramalkan inflasi akan meningkat melebihi 13% pada suku keempat, meningkat daripada paras tertinggi 40 tahun sebanyak 9.4% pada Jun, mencerminkan lonjakan harga gas asli berikutan pemotongan bekalan Rusia ke Eropah. Ia berkata inflasi akan kekal pada “paras yang sangat tinggi” pada 2023.
“United Kingdom kini diunjurkan memasuki fasa kemelesetan bermula suku keempat tahun ini,” kata BoE. “Pendapatan selepas cukai isi rumah sebenar diunjurkan jatuh mendadak pada 2022 dan 2023, manakala pertumbuhan penggunaan bertukar negatif.”
 Matawang pound susut selepas keputusan itu dengan penyusutan sebanyak 0.26% kepada paras dagangan $1.21. Indeks FTSE 100 London meningkat 0.31% apabila pasaran ekuiti di seluruh Eropah meningkat pada hari Khamis.
BoE memberi isyarat bulan lepas bahawa ia mempertimbangkan sehingga 50 mata asas, atau 0.5 mata peratusan, kenaikan kadar faedah pada bulan Ogos. Bank pusat biasanya menaikkan dan menurunkan kadar dalam kadar 25 mata asas.
Di Amerika Syarikat pula, the Fed telah melakukan dua kenaikan kadar faedah 75 mata asas bagi menghambat inflasi. Pakar ekonomi berkata kenaikan Fed memberi tekanan kepada bank pusat global lain untuk mengikutinya, kerana ia mendorong pengukuhan US dolar dan secara tidak langsung melemahkan mata wang asing, menjadikan import negara lain lebih mahal.
“Kenaikan terbesar dalam 27 tahun adalah tindakan minimum yang diperlukan oleh Bank of England pada peringkat ini,” kata Seema Shah, ketua strategi di Principal Global Investors. “Dengan inflasi dijangka mencecah 13% lewat tahun ini dan dijangka kekal tinggi sehingga tahun depan, bank pusat perlu mengetatkan dasar pada kadar yang pantas.”
Tambah penganalisis, Malangnya, pengetatan dasar tidak dapat dielakkan akan menjejaskan ekonomi UK. Bayaran gadai janji dan kos pinjaman yang lebih tinggi hanya akan menambah krisis kos sara hidup ke arah lebih teruk, menekan belanjawan isi rumah dengan cara yang tidak pernah kita saksikan selama lebih 60 tahun. .”


Apa Terjadi Pada Pergerakan EUR/USD Selepas NFP?

US dolar dilihat berjaya memaparkan prestasi yang baik pada pembukaan pasaran di awal minggu ini, namun momentum agak perlahan berkemungkinan kesan daripada laporan data pekerjaan NFP Amerika Syarikat (AS) yang diterbitkan dengan bacaan yang bercampur.
Pertambah pekerjaan di AS untuk bulan Mei berjaya mengatasi jangkaan penurunan, namun lebih rendah berbanding angka yang dicatatkan pada April lalu.
Kadar pengangguran serta purata pendapatan pula kekal di paras sebelumnya berbanding jangkaan untuk catatan angka yang lebih baik untuk bulan Mei.

Meneliti pergerakan harga pada carta pasangan mata wang EUR/USD di awal minggu ini, walaupun terdapat penurunan yang berlaku, namun harga dilihat masih bergerak pada zon yang mendatar.
US dolar masih memberi tekanan walaupun momentum yang masih perlahan, sementara pelabur berwaspada terhadap mata wang Euro menjelang keputusan mesyuarat polisi bank pusat Eropah pada minggu ini.
Setelah beberapa petunjuk yang disampaikan sebelum ini, pasaran menantikan sama ada European Central Bank (ECB) benar-benar akan memulakan langkah kenaikan kadar faedahnya buat pertama kali dalam tempoh lebih 1 dekad.
 Jika benar berlaku, berkemungkinan Euro akan paparkan corak pengukuhan nilainya dan mendorong kenaikan harga pada carta EUR/USD.
Harga yang bergerak di atas zon 1.07000 dijangka akan menguji rintangan pada zon 1.08000 yang gagal dilepasi pada minggu lalu.
Kenaikan yang lebih tinggi diteruskan bakal mencatatkan paras tertinggi terbaru 7 minggu dengan sasaran seterusnya adalah pada zon 1.09000.
Namun jika US dolar yang lebih mendominasi pada minggu ini, harga boleh ditekan lebih rendah untuk mengatasi paras sokongan minggu lalu pada sekitar 1.06400.
Penurunan lanjut harga bakal menguji pula zon RBS (resistance become support) 1.06000 untuk pelabur menilai reaksi harga pada zon tersebut sebelum menentukan arah pergerakan harga selanjutnya.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tahukah Anda Kejatuhan GBP/USD Semalam Adalah Terendah Sejak 1985!

Pergerakan harga pada carta pasangan mata wang GBP/USD pada Rabu semalam telah memecah rekod harga terendah yang telah dicecah 37 tahun, iaitu terendah sejak 1985!
Mata wang Pound terus didagangkan suram selepas laporan polisi monetari bank pusat England diteliti semalam. Penggubal polisi masih melihat langkah pengetatan dasar untuk diteruskan dengan jangkaan kenaikan kadar faedah masih akan dilaksanakan pada mesyuarat minggu hadapan.
Walaupun menunjukkan penyusutan pada carta harga berbanding US dolar di sesi Eropah, namun lain pula cerita pada dagangan yang bersambung ke sesi New York.
Harga yang pada mulanya membuat penurunan melepasi paras sokongan 1.14500 dan mencecah paras terendah terbaru hampir sekitar 1.14000, kemudiannya kembali melonjak semula sekitar 130 pips.
Ini adalah berikutan penyusutan yang berlaku terhadap mata wang US dolar yang gagal mengekalkan momentum pengukuhannya sebelum itu.
Pelabur lebih berwaspada menantikan ucapan oleh Pengerusi Federal Reserve (Fed) Jerome Powell malam ini untuk petunjuk penetapan dasar monetari selepas nada yang hawkish disampaikan pada simposium Jackson Hole lalu.

 Pelabur kini meneliti isyarat lebih jelas untuk menilai perubahan trend harga ketika harga masih menguji paras halangan Moving Average 50 (MA50) pada rangka masa 1 jam di carta GBP/USD bersambung di sesi Asia pagi Khamis ini.
Sekiranya kenaikan harga berjaya dilanjutkan, harga dilihat akan menguji paras 1.16000 yang menjadi rintangan gagal ditembusi pada Selasa lalu.
Kenaikan lebih tinggi yang berjaya diteruskan untuk isyarat trend bullish yang lebih jelas akan didorong untuk menuju sehingga ke zon tumpuan pada 1.18000.
Sebaliknya jika harga menyambung semula penurunan lebih rendah, tidak mustahil paras terendah terbaru akan dicatatkan lagi melepasi sekitar 1.14000 yang dicecah harga semalam.
Untuk sasaran penurunan lebih rendah, harga berkemungkinan boleh susut sehingga ke paras 1.13000 atau lebih rendah lagi menuju sekitar 1.12000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kalau USD/CAD Turun Lagi, Trader Boleh Lagi Untung $70

Pergerakan harga pada carta pasangan matawang USD/CAD masih lagi dalam trend bearish dengan penurunan yang kekal diteruskan sejak awal minggu sehingga dagangan Khamis.
Dolar Kanada masih lagi bergerak kukuh berbanding US dolar sehingga penghujung minggu disokong oleh pasaran minyak mentah yang semakin stabil dengan jangkaan untuk pemulihan ekonomi dengan kadar yang lebih pantas.
Ini adalah didorong laporan positif berterusan oleh ujian penghasilan vaksin Covid-19 yang kembali meningkatkan keyakinan dalam pasaran.
Faktor tersebut juga turut memberi kesan penyusutan buat US dolar yang juga menyokong penurunan lebih rendah harga pada carta USD/CAD.
Berdasarkan data ekonomi pula, data jualan runcit pada bulan Mei serta kadar inflasi Kanada pada bulan Jun menunjukkan bacaan angka yang meningkat.
Selepas membuat penurunan pada Isnin lalu, harga kekal berada di bawah paras halangan Moving Average 50 (MA50) pada pergerakan 1 jam harga yang memberi petunjuk trend bearish.
Pada dagangan semalam, harga membuat pembetulan harga meningkat ke paras 1.34800 menguji zon SBR (support become resistance) tersebut sebelum penurunan disambung semula sehingga ke sesi New York.
 Paras terendah yang dicecah semalam sekitar 1.34000 terus ditembusi harga pada dagangan yang bersambung hari ini.
Harga dijangkakan akan menuju zon support pada 1.33200 yang diuji pada 10 Jun sebelum harga melonjak semula pada hari tersebut.
Pelabur berkemungkinan mampu memperolehi keuntungan sekitar $70 dengan jarak 70 pips lagi penurunan ke paras support tersebut.
Namun, jika harga kembali membuat kenaikan, zon SBR 1.34800 akan diuji semula sebelum kenaikan lebih tinggi diteruskan harga.
Destinasi tumpuan harga seterusnya dilihat akan kembali menuju semula ke zon resistance di atas paras 1.36200.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Capai Kenaikan Ke Zon $1,970, Tapi Susut Semula Ke Sekitar $1,950

Nampaknya emas belum bersedia sepenuhnya untuk didagangkan lebih kukuh apabila kenaikan harga yang dipaparkan pada sesi Eropah kembali kecundang membuat penurunan semula di sesi New York.
Seperti yang diperhatikan pergerakan harga pada carta XAU/USD yang mengukir nilai emas berbanding US dolar, harga telah berjaya bergerak melepasi rintangan pada 1950.00 semalam sebelum paras ketinggian dicapai pada 1970.00, menguji zon SBR (support become resistance) tersebut.
Pelabur kini sedang berwaspada menantikan terbitan data inflasi Amerika Syarikat (AS) yang dijangka akan mempengaruhi pergerakan emas semasa.
Penurunan semula harga pada carta XAU/USD semalam walau bagaimanapun masih menunjukkan pergerakan dalam trend bullish yang disokong oleh paras sokongan Moving Average 50 (MA50) pada rangka masa 1 jam.
Pada dagangan sesi Asia pagi ini (Selasa) juga, harga dilihat kembali bergerak di atas paras 1950.00 namun pada momentum yang lemah.
Sekiranya harga berjaya melonjak mengatasi zon SBR 1970.00, kenaikan lebih tinggi akan dijangkakan untuk harga emas mencapai sasaran ke paras 2000.00.
 Namun jika harga emas menjunam lebih rendah selepas gagal bertahan, penurunan di bawah paras sokongan MA50 memberi petunjuk untuk perubahan trend bearish buat emas.
Kemudiannya harga dijangka untuk susut menuju ke paras support pada 1900.00 setelah beberapa minggu zon tersebut berjaya menghalang kejatuhan emas lebih rendah.
Penurunan lebih rendah yang masih diteruskan dilihat akan mencecah ke paras 1870.00 untuk menguji pula zon tumpuan tersebut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal AUD/USD – Timeframe H1 – 15/1/2019

Pergerakan harga pada chart pasangan matawang AUD/USD untuk sesi dagangan semalam masih menunjukkan harga bergerak mendatar sekitar julat 30 pips antara paras Magic Pivot dan paras support MagicS1 pada indicator Moshed Magic Line semalam. Aussie didagangkan lemah semalam setelah sentimen pasaran kembali dilihat berisiko terkesan daripada data ekonomi China yang merosot di mana kadar eksport China merudum pada angka bacaan bulan Disember dan pelabur melihat perkara tersebut akan menjejaskan lagi pertumbuhan pada ekonomi global ekoran China sebagai ekonomi kedua terbesar dunia selepas Amerika Syarikat. Namun begitu, China dilaporkan akan mengambil tindakan untuk membuat potongan cukai secara besar-besaran khususnya terhadap perniagaan kecil dan juga pada sektor perkilangan dalam usaha untuk menangani kelembapan ekonomi mereka. Pelabur berkemungkinan melihat perkembangan positif ini bakal memberi kesan terhadap perubahan pada sentimen semasa dalam pasaran.
Pada sesi pasaran Asia hari ini, harga memulakan dagangan sekitar paras Magic Pivot 0.7196 kemudiannya terus membuat sedikit kenaikan seawal sesi bermula dan telah mencecah paras resistance 0.7216 (MagicR1) dan menguji paras tersebut sebelum pergerakan harga semakin perlahan dan mendatar di bawah paras resistance tersebut sehingga ke penghujung sesi Asia. Jika harga berjaya mencari kekuatan untuk meneruskan kenaikan ke paras lebih tinggi, harga dilihat akan menguji semula paras ketinggian semasa pada chart AUD/USD yang dicapai pada Jumaat lalu sekitar paras 0.7238 (MagicR2). Sedikit lagi kenaikan lebih tinggi harga bakal menyentuh paras resistance pada 0.7259 (MagicR3) untuk harga mencatatkan paras ketinggian semasa yang baru.
Sebaliknya, jika harga ditekan rendah ke bawah paras Magic Pivot 0.7196 hari ini, harga akan menguji dahulu paras support terdekat di sekitar paras 0.7173 (MagicS1). Seterusnya, harga akan turun lebih rendah dan menguji pula paras RBS (resistance become support) pada chart AUD/USD sekitar paras 0.7153 (MagicS2). Jika harga berjaya breakout paras tersebut, penurunan seterusnya harga dilihat akan menuju pula ke paras support lebih rendah yang dilihat berada pada paras 0.7137 (MagicS3).
 Selain daripada data indeks harga pengeluar di Amerika Syarikat yang akan dikeluar malam ini, pantau juga perkembangan pada hubungan dagang AS-China serta ekonomi semasa di China yang banyak memberi kesan terhadap pergerakan harga pada chart AUD/USD khususnya pada Aussie sendiri. Terus menggunakan indicator Moshed Magic Line sebagai rujukan tambahan dalam analisis teknikal anda setiap hari untuk mendapatkan hasil analisis yang lebih berkualiti.

Paras support: 0.7173, 0.7153, 0.7131.
Paras resistance: 0.7216, 0.7238, 0.7259.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Respon Mario Draghi Terhadap Pelan Pengukuhan Zon Eropah Oleh Merkel-Macron

Presiden Bank Pusat Eropah, Mario Draghi mengemukakan hasrat untuk mendukung pelan Merkel-Macron dan mencadangkan untuk merombak pengurusan ekonomi kawasan Eropah.
Berdasarkan laporan yang dikeluarkan oleh Bloomberg – Canselor Jerman Angela Merkel dan Presiden Perancis Emmanuel Macron minggu ini bersama-sama menggesa rakan-rakan kerajaan untuk menubuhkan belanjawan serantau bermula pada tahun 2021 dan meningkatkan peranan dana bailout zon euro. Hal ini dilakukan sebagai penyelesaian baru bagi menopang matawang 19 negara tersebut selepas satu dekad krisis kewangan dan kemelesetan ekonomi.
Menurut Draghi, “Ini satu langkah penting,” semasa berucap dalam panel forum ECB di Sintra, Portugal pada hari Rabu. Lanjut beliau, dokumen tersebut masih lagi samar-samar dan banyak kerja diperlukan.
 Draghi dan rakan-rakan bank pusat telah lama memperdebatkan bahawa dasar monetari sahaja tidak dapat memperbaiki kelemahan ekonomi kawasan euro, dan telah berulang kali menggesa ahli-ahli politik untuk berbuat lebih banyak usaha untuk melindungi zon tersebut.
Tambah Draghi ini sebagai satu bentuk usaha untuk memperkukuhkan lagi kesatuan kewangan.
Perancis dan Jerman masih menunda beberapa keputusan penting termasuk cadangan berapa besar bajet tersebut harus dikeluarkan dan bagaimana negara mengendalikannya.
Berdasarkan pelan tindakan yang dirancang oleh Merkel dan Macron, belanjawan itu harus menggalakkan daya saing dan kestabilan di kawasan Eropah melalui sumber yang berasal dari agihan negara Eropah dan hasil dari kutipan cukai, termasuk cukai transaksi kewangan atau pungutan daripada syarikat digital.


Setelah Susut, EUR/USD Melonjak Semula Atasi Trendline Resistance

Pengukuhan matawang USD dek kerana aspek yang diambil terhadap kenyataan hawkish oleh Federal Reserve (Fed) nampaknya terus memacu takhta raja matawang kekal utuh di dagangan awal minggu.
Akan tetapi takhta berkenaan dilihat sedikit tergugat susulan bacaan positif mengenai penebitan data Ekonomi Jerman Tinjauan ZEW yang telah pun merangsang matawang Euro untuk mengukuh semula.
Pelabur juga berwaspada dengan menjadikan tumpuan utama seterusnya kepada penerbitan data harga pengguna (CPI) Amerika Syarikat (AS) setelah terbitan data NFP yang sebelum ini sedikit mengecewakan.

Tepati jangkaan penganalisis setelah harga pada carta pasangan matawang EUR/USD hanya membuat reversal di trendline support yang kemudiannya terus memberi aksi garang pada sesi Eropah Selasa.
Kegarangan dalam menterjemahkan junaman itu tampaknya hampir sahaja ingin menguji semula zon sokongan 1.12000 sebelum kembali mendaki di sesi New York semalam sehingga ke penghujung sesi.
 Lonjakan tersebut sama sekali terus bersambung ke sesi dagangan hari ini (Rabu) dengan pergerakan harga dilihat sekali lagi mencuba paras rintangan Moving Average 50 (MA50) dan trendline resistance.
Faktor itu juga bakal dinilai bagi menjangkakan sasaran berikutnya yang turut kelihatan seperti ingin menembusi trendline resistance untuk kembali menguji zon SBR (support become resistance) 1.13000.
Dengan berbuat demikian, pelabur mungkin akan melihat reaksi harga pada zon SBR berkenaan sama ada zon itu berjaya diatasi ataupun tidak untuk isyarat awal kepada perubahan trend yang lebih jelas.
Namun andai kata lonjakan yang dipamerkan ketika ini tidak berdaya untuk diteruskan, ia secara tidak langsung akan mendorong pelabur untuk melihat harga kembali mencecah ke zon sokongan 1.12000.
Penyusutan lebih rendah pula akan meningkatkan sasaran pelabur untuk memperlihatkan pergerakan harga mencuba paras terendah 2021 sekitar 1.11900 sebelum paras terendah baharu bakal tercipta.
Lihat gambar carta harga pasangan matawang EUR/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Patutlah USD Merudum! Powell Buat Hal Rupanya

US dolar sedikit meningkat pada sesi Asia selepas menjunam rendah susulan ucapan Pengerusi Federal Reserve (Fed), Jerome Powell yang membuat kenyataan dovish dalam keterangan separuh tahunannya pada sesi sebelum ini.
Pada hari pertama kesaksian di hadapan Kongres, Powell mengatakan bahawa bank pusat akan terus memberikan sokongan yang kuat sehingga pemulihan ekonomi selesai.
Selain itu, beliau juga mengatakan Fed percaya bahawa kenaikan inflasi semasa berkaitan dengan pembukaan semula ekonomi dan bersifat sementara. Oleh itu, Fed akan terus memberi perhatian untuk meningkatkan pekerjaan.
Bank pusat AS pada masa ini dijangkakan akan terus membeli bon sehingga ada kemajuan lebih lanjut dalam pekerjaan.
 Hal ini telah mendorong indeks dolar menyusut rendah ke sekitar harga 92.40, setelah naik setinggi 92.83 berbanding sekumpulan matawang utama.
Kejatuhan ini turut menyusuli penurunan hasil perbendaharaan AS 10 tahun yang jatuh ke tahap 1.33% selepas menyentuh paras 1.42% pada sesi sebelumnya.
Sementara itu, matawang pound kurang memberi reaksi terhadap bacaan data inflasi yang lebih kuat daripada dijangkakan, dengan terus didagangkan di sekitar harga 1.3840 berbanding US dolar.
Kadar inflasi UK melonjak lebih tinggi di atas sasaran bank pusat pada 2.5% pada bulan Jun. Namun, disebabkan risiko pembukaan semula ekonomi di tengah penularan varian Delta menimbulkan kegelisahan pasaran terhadap pemulihan UK, menyebabkan pound gagal meraih pengukuhan.


AS Dolar Berlegar Pada Paras Tertinggi Sejak 2 Minggu Menjelang Mesyuarat FOMC Minggu Ini

Permulaan dagangan minggu ini bermula dengan data indeks prestasi perkhidmatan perniagaan di New Zealand yang mencatatkan bacaan meningkat kepada 53.6 pada bulan Mei 2019 daripada 25.0 pada bulan sebelumnya namun indeks ini masih di bawah purata jangka panjang iaitu 54.4.
Pasaran Asia hari ini ditutup dengan agak bercampur-campur ekoran pelabur kembali bimbang menjelang keputusan dasar monetari Amerika Syarikat yang dijadualkan pada awal pagi Khamis ini.
 Sementara itu AS Dolar pula didagangkan pada paras tertinggi dalam tempoh 2 minggu selepas data ekonomi yang kukuh pada Jumaat lalu sekaligus pelabur menilai semula sama ada Federal Reserve akan mengeluarkan intonasi yang dovish ataupun tidak pada minggu ini.
Beralih kepada matawang Pound pula, pergerakan matawang ini cecah paras terendah sejak Januari. Pelabur gusar memikirkan calon pengganti yang baru untuk mengawal situasi pengunduran Britain dari Kesatuan Eropah tanpa sebarang perjanjian dan bakal menjejaskan hubungan perdagangan di masa hadapan.


Analisis GOLD – Emas Mendatar Di Zon $1,900 Selepas Terjunan Awal Minggu

Pergerakan harga emas dilihat lebih mendatar pada dagangan Selasa semalam berbanding penurunan ketara yang dipamerkan pada Isnin di pembukaan pasaran awal minggu ini.
Setelah harga membuat penurunan kembali semula ke paras tumpuan $1,900, harga mendatar untuk beberapa sesi sehingga bersambung ke sesi Eropah petang ini di sekitar zon tersebut.
Seperti yang diperhatikan pergerakan harga pada carta XAU/USD yang mengukur nilai emas berbanding US dolar, harga telah turun dari paras 1950.00 pada Khamis lalu sehingga ke paras 1900.00 pada awal minggu ini.
Walaupun pergerakan harga mendatar di paras 1900.00, penganalisis masih menilai pergerakan harga dalam trend bearish di mana harga masih bergerak di bawah paras halangan Moving Average 50 (MA50) pada rangka masa 1 jam.
Sementara harga masih belum memberi sebarang petunjuk untuk perubahan trend, jangkaan adalah untuk harga terus menyambung penurunan lebih rendah di bawah paras 1900.00.
Untuk penurunan seterusnya, zon support pada 1870.00 dilihat akan menjadi tumpuan yang bakal diuji harga.
 Penurunan ke zon tersebut juga akan mencatatkan paras terendah terbaru 10 minggu untuk dagangan emas.
Namun jika 1900.00 menjadi zon support untuk harga kembali melonjak semula, sasaran kenaikan akan menuju semula paras 1950.00 pada terjunan harga minggu lalu.
Kenaikan yang diteruskan selepas perubahan trend bullish, bakal mendorong jangkaan semula harga emas untuk mencapai ketinggian paras 2000.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 24/1/2018

 Harga USD/JPY gagal untuk terus bullish setelah ia breakout Key Support sekitar harga 110.30. Jika diperhatikan ketika ini, ia mulai membentuk new LL dan sekiranya ia membuat kenaikan, pullback yang boleh diperhatikan adalah sekitar harga 110.00 – 110.30 sebelum ia meneruskan lagi penuruanan.
Jika breakout Key Support 109.50, target yang berpotensi dicapai adalah di sekitar harga 109.14/00 pada minggu ini. Oleh itu, sekiranya USD/JPY menutup pasaran dengan membentuk bearish morubozu, berkemungkinan harga akan terus bearish pada minggu ini.


Covid-19 China Terus Hantui Pasaran, USD Jadi Dambaan Pelabur!

Sentimen pasaran yang menyuramkan mendominasi pasaran pada awal minggu susulan situasi Covid-19 yang bertambah buruk di China.
Langkah kawalan diperketatkan apabila Beijing memberi amaran bahawa ia sedang berdepan ujian paling teruk akibat wabak coronavirus, menyebabkan penutupan perniagaan dan sekolah di daerah yang terkesan.
Situasi ini telah memberi kelebihan buat dolar Amerika untuk mencatat peningkatan pada awal minggu, mendorong kebanyakan mata wang utama menyusut rendah.
Terbaharu, pengawal selia bank China dan People’s Bank of China (PBOC) mengemukakan rayuan kepada institusi kewangan untuk meningkatkan sokongan kewangan untuk menstabilkan ekonomi.
 Ini disusuli dengan langkah pengeluaran 200 bilion yuan sebagai pinjaman khas untuk membantu sektor hartanah yang sebelum ini terus terjejas, sedikit sebanyak membantu meredakan kebimbangan pasaran.
Dalam pada itu, pelabur turut memberi tumpuan kepada hala tuju penetapan dasar monetari Federal Reserve (Fed) yang seterusnya dengan penerbitan laporan minit mesyuarat FOMC pada awal pagi Khamis.
Meneliti perkembangan mata wang utama, euro didagangkan sedikit berubah ketika pegawai Bank Pusat Eropah (ECB) terus memberi petunjuk untuk kenaikan kadar yang berterusan pada mesyuarat Disember.
Sementara itu, mata wang pound sedikit meningkat susulan kerugian yang dicatatkan pada sesi terdahulu, bagaimanapun pergerakan harga dilihat masih terbatas disebabkan pengukuhan US dolar.


Naik-Turun Pasaran Tukaran Matawang Forex Setakat Petang Ini

US dolar mendapat sedikit sokongan berbanding matawang major yang lain pada Jumaat, tetapi masih hampir di paras terendah lapan bulan lalu berikutan jangkaan pengetatan polisi di Eropah dan UK.
Eur/Usd setakat pukul 6 petang susut 0.30% kepada 1.1407 hanya sedikit di bawah paras tertinggi 13 bulan lalu. Eurostat sebentar tadi mengeluarkan data harga pengguna Zon Eropah yang meningkat secara tahunan kepada 1.3% pada Jun di atas jangkaan pasaran 1.2% dan 1.4% yang dicatat pada Mei.
Manakala inflasi-teras (Core-CPI) yang tidak mengambil kira barangan makanan, tenaga, alkohol dan tembakau meningkat 1.1% pada Jun selepas mencatat kenaikan 0.9% pada Mei. Jangkaan pasaran bagi data kali ini ialah kenaikan 1.0%.
Matawang Euro mengukuh selepas komen Presiden Draghi pada Selasa yang dilihat sebagai hawkish.
Gbp/Usd ketika ini susut 0.10% dan didagang di bawah 1.3000 setakat pukul 6.10 petang. Data pertumbuhan GDP sebentar tadi yang dikeluarkan menunjukkan kenaikan 0.2% pada suku pertama sejajar dengan jangkaan pasaran.
 Pound juga sama seperti Euro disokong oleh ucapan Gabenor Carney pada Rabu yang mengatakan keperluan mengurangkan rangsangan monetari beberapa bulan akan datang jika ekonomi terus beroperasi pada kapasiti penuh.
Pasangan matawang utama yang lain seperti Usd/Jpy susut 0.20% kepada 111.98, manakala Usd/Chf naik 0.27% kepada 0.9584.
Dolar Australia, Aud/Usd naik 0.04% manakala Nzd/Usd naik 0.40% kepada 0.7330.
Awal Jumaat dalam sesi Asia kita telah melihat data penting indeks PMI China merekod bacaan memberangsangkan yang melebihi jangkaan pasaran khususnya sektor pembuatan negara ekonomi kedua terbesar dunia itu.
Indeks US dolar ketika ini berada di sekitar 95.47 tidak jauh dari paras terendah lapan bulan lalu 95.37.


Analisis GOLD – Keputusan FOMC Pengaruhi Emas Kembali Terjun

Pergerakan harga XAU/USD yang mengukur nilai emas berbanding USD tampaknya telah memberikan kejutan dengan terjunan maut setelah sahaja harga mencapai paras tertinggi terbaharu pada 1854.00.
Walaupun demikian harga pada mulanya hanya bergerak perlahan di awal dagangan semalam (Rabu) sebelum persembah aksi terjunan melebihi 350 pips ketika keputusan mesyuarat FOMC diumumkan.
Keadaan ini tentunya sama sekali akan mendorong pelabur untuk menjangkakan harga emas mungkin bakal kekal junam selepas harga mula bergerak di bawah paras rintangan Moving Average 50 (MA50).
Impak kenyataan yang dilontarkan oleh Federal Reserve (Fed) ketika mesyuarat FOMC awal pagi tadi dilihat telah menyokong dolar greenback untuk kembali memperoleh takhta sebagai raja matawang.
Pengukuhan berkenaan sama sekali terus diterajui oleh kenyataan dari Pengerusi Fed Jerome Powell yang kekal mengambil langkah untuk menamatkan pembelian bon (tapering) lebih segera pada Mac.
Secara tidak langsung keadaan ini terus pengeruhi Fed untuk menyatakan hasrat dalam menaikkan kadar faedah serta mengurangkan kunci kira-kira (balance sheet) pada mesyuarat polisi seterusnya.
 Lantaran itu, penganalisis mengeluarkan jangkaan bahawa pergerakan harga emas berkemungkinan bakal cenderung untuk kekal menurun dalam menguji zon sokongan 1800.00 sebelum terus junam.
Manakala zon sokongan atau boleh diambil kira sebagai paras terendah pada tahun 2022 ini sekitar 1780.00 barangkali akan menjadi hala tuju berikutnya andai kata harga kekal merekod trend bearish.
Namun sebaliknya jika pergerakan harga kembali membuat lonjakan semula, maka zon SBR (support become resistance) 1830.00 mungkin bakal dianggap sebagai sasaran pertama untuk sekali lagi diuji.
Lonjakan yang lebih tinggi pula berkebarangkalian akan memacu harga emas untuk kembali menguji zon rintangan ketika ini pada 1850.00 sebelum dinilai untuk arah berikutnya yang lebih ketara lagi.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Paras $1,900 Pula Jadi Sasaran Emas

Sentimen pasaran yang beransur pulih terus mendorong penyusutan lebih rendah nilai US dolar dalam pasaran pada awal minggu.
Seperti yang dijangkakan, harga emas kekal mengekalkan kenaikan selepas melepasi paras tumpuan $1,800 pada minggu lalu.
Dapat diperhatikan pergerakan harga pada carta XAU/USD yang mengukur nilai emas berbanding US dolar semalam, harga melonjak lebih tinggi pada sesi New York.
Lonjakan tersebut menyusul setelah harga susut sedikit pada sesi Eropah selepas kenaikan harga pada awalnya mula mendatar di sekitar paras ketinggian 1855.00.
Kenaikan harga pada sesi New York semalam mencecah paras ketinggian sekitar 1868.00 untuk mencatatkan paras tertinggi terbaru 3 bulan.
Seterusnya, harga yang menyambung dagangan pada hari ini (Selasa) dilihat mendatar di bawah paras 1875.00 yang merupakan paras rintangan harga diuji pada awal Februari lalu.
 Dengan corak pergerakan yang ditampilkan, harga emas dilihat bakal meneruskan kenaikan ke paras lebih tinggi dengan sasaran paras harga seterusnya pada 1900.00 untuk dicapai.
Namun jika perubahan sentimen berlaku dan menyaksikan harga bergerak melawan trend semula, pelabur perlu bersedia untuk penurunan harga emas.
Jika penurunan harga berlaku, paras tumpuan pada 1850.00 dan zon harga 1820.00 dilihat kembali akan diuji.
Untuk penurunan lebih rendah, zon RBS (resistance become support) pada 1800.00 akan menentukan arah pergerakan harga emas untuk tempoh yang lebih panjang.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Kewangan Pada Sesi Dagangan Asia

Matawang US dolar mengukuh berbanding yen pada hari Jumaat berikutan disokong oleh peningkatan permintaan dan tiada apa-apa yang mendorong ketengangan perdagangan Amerika Syarikat dan rakan perdagangan utamanya.
Walau bagaimanapun, kebimbangan pasaran masih berlaku terutamanya terhadap kesan pertikaian perdagangan antara Sino-U.S bagi ekonomi China.
Dolar menguat kepada 110.49 yen, setelah membuat keuntungan untuk tiga sesi terakhir dan mendekati tahap tinggi bulan ini pada 110.905. Hal ini kerana oleh pembelian bermusim pada akhir suku tahun dan setengah tahun.
Yen, yang cenderung dibeli semasa terdapat tanda-tanda tekanan ekonomi hilang sokongan selepas Presiden A.S. Donald Trump menyatakan beliau akan mengambil pendekatan yang lebih lembut mengenai pelaburan China dalam syarikat teknologi U.S..
 Selain itu, matawang US dolar juga disokong oleh prospek kenaikan kadar Faedah kerana didukung oleh pengembangan ekonomi US.
Indeks US dolar yang mengukur kekuatan greenback berada pada 95.30 setelah mencapai paras tertinggi 95.534 semalaman.
Selain itu turut mengimbangi pengukuhan US dolar ialah penyusutan matawang Euro berikutan sikap dovish Bank Pusat Eropah dan kebimbangan mengenai ketidakstabilan politik di Kesatuan Eropah.
Pound turun paling rendah sejak awal November  apabila kekurangan kemajuan dalam rundingan Brexit dengan Kesatuan Eropah, menambahkan lagi penurunan jangkaan kenaikan kadar faedah oleh BOE.
Bagi matawang yuan, China, matawang terseber telah merekod kejatuhan sebanyak 3.4 peratus bulan ini, melebihi kejatuhan 2.7 peratus yang dilihat pada bulan Ogos 2015.


Analisis Teknikal GBP/USD – Timeframe H1 – 27/9/2018

Pergerakan harga bagi pasangan matawang GBP/USD semalam dilihat cuba untuk turun melepasi paras Magic Pivot pada sesi pasaran Eropah namun harga kembali bergerak lebih tinggi semula dari paras Magic Pivot semalam sebelum menguji paras resistance 1.32000 setelah pengumuman kenaikan kadar faedah dikeluarkan oleh FED awal pagi tadi. Harga hampir menyentuh paras resistance MagicR1 sebelum membuat penurunan semula ekoran USD yang mula mengukuh.
Pada sesi pasaran Asia hari ini, harga didagangkan di sekitar paras Magic Pivot 1.3173 sebelum harga mula membuat penurunan di mana harga telah menuju ke paras support 1.3129 (MagicS1). Harga kemudiannya dilihat telah berjaya menembusi (breakout) paras tersebut dan dijangka akan turun lebih rendah berkemungkinan ke paras support 1.3094 (MagicS2). Seterusnya, jika harga masih mengalami kejatuhan dengan momentum USD yang terus kukuh, pasaran akan tertumpu pada paras support 1.3050 (MagicS3) di mana paras tersebut berada pada zon RBS (resistance become support) yang beberapa kali diuji harga sebelum ini.
 Namun, sebaliknya jika harga mula membuat kenaikan semula, jangkaan harga akan melepasi paras Magic Pivot 1.3173 hari ini dan menuju ke paras resistance 1.3208 (MagicR1) di mana harga gagal breakout paras tersebut awal pagi tadi. Jika harga meneruskan lagi kenaikan, paras resistance 1.3252 (MagicR2) dilihat paras yang bakal dituju harga sebelum harga bakal menguji paras resistance 1.3287 (MagicR3). Jika harga masih berjaya breakout paras tersebut, harga bakal membuat Higher High yang baru melepasi paras ketinggian yang dicapai pada Khamis lalu.
Kenaikan kadar faedah oleh FED dijangka akan terus mengukuhkan nilai matawang USD. Beri tumpuan juga terhadap perkembangan isu Brexit dalam memantau pergerakan harga pada chart GBP/USD. Untuk analisis teknikal, gunakan indicator Moshed Magic Line sebagai rujukan tambahan anda.

Paras support: 1.3129, 1.3094, 1.3050.
Paras resistance: 1.3208, 1.3252, 1.3287.


Analisis GOLD – Momentum Kenaikan Emas Masih Suram

Dagangan emas perlahan pada awak minggu ini selepas lonjakan ketara dipamerkan pada minggu lalu mendorong pandangan optimis pelabur untuk logam kuning berharga itu terus meningkat tinggi.
Pada dagangan semalam, pergerakan harga pada carta XAU/USD yang mengukur nilai emas berbanding US dolar dilihat mendatar di atas paras 1720.00 dengan paras ketinggian dicapai sekitar 1733.00.
Harga emas sedikit meningkat pada dagangan yang bersambung pada Selasa dengan kenaikan ke paras 17383.00 sebelum harga susut semula di awal sesi Eropah.
Harga yang masih berlegar di atas paras sokongan Moving Average 50 (MA50) pada rangka masa 1 jam kekal memberi isyarat untuk trend bullish.
Peningkatan semula hasil perbendaharaan Amerika Syarikat (AS) pada sesi Eropah hari ini akan kembali menyokong dagangan US dolar.
Situasi ini akan mendorong kejatuhan harga emas berkemungkinan ke paras sokongan pada 1720.00 semula.
 Penurunan lebih rendah akan kembali menuju semula ke paras tumpuan sebelum ini pada 1700.00 dan juga 1680.00.
Namun jika harga berjaya meneruskan kenaikan, paras rintangan 1745.00 akan diuji sekali lagi selepas gagal ditembusi pada dagangan beberapa minggu yang lalu.
Seterusnya zon SBR (support become resistance) 1765.00 pula akan menjadi tumpuan harga sebelum kenaikan lebih tinggi akan menuju semula ke paras 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


5 Berita Data Ekonomi Penting Tumpuan Pasaran Minggu Ini (30 Ogos – 3 Sept 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan & Perkhidmatan China (Selasa 9.00 Pagi): Sebagai ekonomi kedua terbesar dunia, data ekonomi China akan menjadi tumpuan pasaran bagi menilai kesihatan prestasi ekonomi global. Sektor pembuatan dan perkhidmatan di China bagi bulan Ogos dijangka catatkan bacaan tidak jauh berubah seperti bulan sebelumnya.
Data Keluaran Dalam Negara Kasar Australia (Rabu 9.30 Pagi): Pertumbuhan ekonomi Australia bagi suku kedua akan dinilai menerusi terbitan data KDNK pada minggu ini. Kebimbangan terhadap penularan jangkitan virus yang meningkat di Australia pastinya menjejaskan aktiviti ekonomi. Jangkaan bacaan yang menurun bakal memberi kesan negatif terhadap pergerakan mata wang dolar Aussie dalam pasaran.
 Data PMI Pembuatan AS Tinjauan ISM (Rabu 10.00 Malam): Data tinjauan sektor pembuatan di Amerika Syarikat diramalkan sedikit susut namun masih kekal di paras yang stabil. Gelombang Covid-19 varian Delta yang melanda dilihat merencatkan rancangan pemulihan ekonomi AS.
Laporan Data Pekerjaan NFP AS (Jumaat 8.30 Malam): Kembali menjadi tumpuan di awal bulan, laporan pekerjaan AS bakal menggegarkan pasaran di penghujung minggu. Pertambahan pekerjaan diramalkan menurun pada Ogos selepas lonjakan pada bulan sebelumnya dengan kadar pengangguran pula dijangka untuk menurun.
Data PMI Perkhidmatan AS Tinjauan ISM (Jumaat 10.00 Malam): Selepas sektor pembuatan, tinjauan pada sektor perkhidmatan AS juga akan turut diberi perhatian. Bacaan terbaru juga diunjur menurun namun masih berada pada paras yang stabil.


AUD/USD Menjunam Lebih 100 Pips Selepas Kejutan Mesyuarat RBA

Gagal untuk mengekalkan momentum pengukuhan, dolar Australia menjunam di penghujung sesi Asia sebentar tadi selepas terbitan keputusan mesyuarat bank pusat Australia yang menepati jangkaan untuk menaikkan kadar faedah.
Reserve Bank of Australia (RBA) menaikkan kadar faedah sebanyak 50 mata asas kepada 1.85% seperti yang dijangkakan, namun kenyataan bernada dovish oleh gabenor Philip Lowe menjadi faktor yang mengundang penyusutan ketara dolar Aussie bersambung pada dagangan sesi Eropah.
Menurut Loew, bank pusat turut komited untuk melakukan pengetatan lanjut tetapi ia gagal berada pada “laluan yang telah ditetapkan”, kerana saiz dan masa kadar faedah akan dipacu oleh data yang diterbitkan.
Oleh itu, RBA dilihat bakal memperlahankan kenaikan kadar faedah pada mesyuarat polisi seterusnya sekaligus mencerminkan reaksi negatif pelabur terhadap dagangan dolar Aussie yang menyusut dari paras tertinggi 1 bulan yang dicapai pada awal minggu.
Melihatkan pergerakan harga bagi pasangan mata wang AUD/USD, harga telah berjaya catatkan paras ketinggian terbaru 7 minggu pada Isnin semalam, mencapai paras sekitar 0.70450 namun gagal untuk mengekalkan corak kenaikan tersebut selepas mesyuarat RBA.
Harga yang menjunam hari ini telah melepasi paras 0.7000 dan juga paras sokongan Moving Average 50 (MA50) pada rangka masa 1 jam di carta AUD/USD untuk isyarat perubahan trend bearish semula.
Dagangan sesi Eropah setakat jam 6 petang, harga telah menjunam lebih 100 pips ke paras sekitar 0.69200 dengan jangkaan penyusutan harga bakal berterusan pada sesi berikutnya.
 Penurunan yang diteruskan dilihat akan menguji zon penting pada 0.69000 yang dilihat menjadi paras sokongan harga pada dagangan minggu lalu.
Seterusnya, harga yang berjaya menembusi zon tersebut dilihat bakal menyusut ke zon RBS (resistance become support) pada 0.68300 bagi mencatatkan paras terendah terbaru 2 minggu.
Sebaliknya jika harga gagal untuk menembusi paras halangan 0.69000 dan mula pamerkan peningkatan semula, paras 0.70000 dilihat akan menjadi rintangan yang bakal diuji sebelum kenaikan dilanjutkan akan mencapai semula paras ketinggian pada awal minggu.
Untuk sasaran kenaikan yang lebih tinggi, harga dijangka meneruskan lonjakan sehingga ke zon 0.71000 untuk catatkan paras tertinggi terbaru 8 minggu.
Lihat pada gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Hukum Trade Binary Options, Halal atau Haram?

Ramai yang tanya saya tentang platform Binary Options. Apa tu binary options? Binary Options ni walaupun nampak macam trading tapi sebenarnya adalah platform JUDI. Platform ini menggunakan banyak chart forex dan komoditi, tapi cara tradingnya adalah dengan “betting”. Bertaruh!
Binary option ni, binary discipline kiranya = 1 atau 0. One atau zero. Dapat atau tak dapat apa2 langsung.(loss semua). Jelas ia adalah sebuah pertaruhan, GAMBLE!
Kita letak 100 USD, click call atau put, kalau untung dapat 70% iaitu 170 USD. Kalau rugi, habis burn semua 100 USD. Confirm2 la berjudi. Just bersandarkan chart forex saja.
Untung telah ditetapkan oleh broker binary options itu sendiri. Sama ada 60% sehingga 90%.
Saya pernah cuba sekitar 4 tahun lepas. Selepas ada satu broker ni nak buat partnership dan tawarkan saya cut 50-50 (%) untuk semua kerugian yang dialami oleh orang yang masuk. Daripada tawaran dia tu, saya dah tahu dia ambil untung atas orang rugi, sebab kalau orang rugi baru dapat untung yang dia nak share.
Tapi saya pun cuba try tengok platform tu, just nak fahamkan apa benda ni dan nak kaji. Apa kebenda ni?
Bagi saya ia adalah platform berjudi. Ada pulak lagi platform yang ada sediakan trade 60 second. Maksudnya kita bertaruh adakah lepas 60 saat chart tersebut naik atau turun dari harga yang kita bet. As long as binary options, memang saya nasihatkan semua jangan! Elakkan.
Kita dalam trading dan apa jua, kita still kena jaga kita punya income. Elakkan perkara-perkara yang haram.
Call atau put. Dengan 6 decimal tick. Kalau untung dapat 70% dari pertaruhan. Kalau rugi hilang terus semua. BURN SEMUA!
Tak ada lagi platform yang letak 120% kalau untung, kalau rugi habis semua, sebab dia taknak orang trade secara matematik, iaitu untung lebih besar dari rugi.
 Dalam discipline perniagaan judi, “house” always win. Sama kes dalam binary options ni pun.
Bagi saya elakkan platform jenis ini. Ada jugak broker forex yang tawarkan kedua-dua produk, forex dan Binary Options. Apa pendapat saya tentang broker jenis ini?
Elakkan trade dengan broker tersebut! walaupun anda hanya trade forex. Sebab apa? Sebab kita dah boleh tahu yang mentaliti owner broker atau CEO adalah mentaliti casino. Jadi mereka kebanyakkan adalah broker tak beretika yang berniat jahat dan akan manipulasi trading anda, dan sentiasa nakkan anda rugi.
Diorang takkan biarkan anda untung. Itulah nasihat saya.
24Options ke, banc de binary ke, iqoptions ke, apa-apa sahaja nama nya jika binary options, kita sebagai seorang beragama Islam perlu elakkan.
Walaupun saya bukan ustaz, atau orang alim ulamak dan sebagainya, memang pemerhatian saya dalam perkara ini, Binary Options adalah HARAM. Apakah hukum trade binary options? Halal atau Haram? Hukumnya trade Binary Options adalah HARAM.
Saya menulis ini atas kekhuatiran saya melihat makin ramai orang Islam kita mula try dan anggap Binary Options ni sama macam forex trading. Tak sama langsung!
Patutnya tak ada istilah “trade” binary options, sebab bukan trade pun tapi “main” binary options. Saja saya letak tajuk “trade binary options” sebab nak bagi mudahkan orang faham! Hukumnya Haram! Full stop!
Tak payah lah main binary options ni, better belajar forex.
Moshed.com sediakan cara belajar forex percuma sahaja khas untuk semua – KLIK SINI


GBP/USD Catat Pergerakan Kenaikan Harian Melebihi 400 Pips!

Matawang US dolar kekal mengesahkan tempat sebagai matawang paling terburuk prestasi dagangan pada minggu ini berikutan keyakinan para pelabur yang masih suram terhadap ekonomi Amerika Syarikat yang kini sedang terjejas teruk dilanda penularan wabak pandemik COVID-19.
Membimbangkan apabila kes jangkitan baru di Amerika Syarikat semalam melonjak sehingga lebih 17,000 dengan menjadi negara paling tertinggi kes mengatasi China dan Itali.
Selain pelabur menantikan keputusan debat Dewan Rakyat AS untuk pakej rangsangan bernilai $2 trilion USD, data tuntutan pengangguran AS untuk minggu lalu melonjak sehingga 3.28 juta jauh berganda berbanding jangkaan 1.5 juta oleh pasaran.
Pound Sterling antara yang ketara mencatatkan pengukuhan berbanding US dolar pada dagangan semalam dengan peningkatan sekitar 2.8%.
Pada carta harga bagi pasangan matawang GBP/USD, harga kekal meneruskan kenaikan sepanjang minggu dengan kenaikan harian semalam merekodkan lebih 400 pips ke paras lebih tinggi.
Harga yang bergerak di atas paras sokongan Moving Average 50 (MA50) yang menunjukkan trend bullish harga melihatkan harga mencapai paras harian tertinggi sekitar 1.22200 pada penghujung sesi dagangan New York.
 Paras tersebut juga dilihat sebagai zon SBR (support become resistance) pada carta GBP/USD dan dagangan pada sesi Asia hari ini melihatkan harga bergerak perlahan di bawah zon tersebut sekitar 1.2200.
Jika US dolar berterusan bergerak lemah, harga dijangka akan meneruskan kenaikan lebih tinggi dan mampu mencapai paras ketinggian pada 1.2500 yang juga merupakan paras SBR tumpuan harga sebelum ini.
Namun jika harga kembali membuat penurunan semula, zon RBS (resistance become support) pada 1.2000 akan diuji sebelum harga membuat kenaikan semula.
Jika penurunan lebih rendah diteruskan melepasi paras sokongan MA50, zon support serendah 1.14500 yang diuji pada minggu sebelum ini akan menjadi destinasi yang dituju harga.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tepati Ramalan! GBP/USD Terus Kekal Downtrend

Menyelidik kepada carta pergerakan harga GBP/USD, harga dilihat terus menterjemahkan trend penurunan ke paras terendah yang terbaharu lagi sejak Disember 2020 pada paras sekitar 1.33600.
Corak downtrend yang lebih jelas dapat disaksikan berlaku sejak harga gagal untuk lepasi zon rintangan pada 1.38000-1.38300 dan terus mengekalkan kejatuhan menghampiri 500 pips setakat ini.
Pergerakan harga pada dagangan di sesi Asia semalam (Khamis) tampaknya bergerak secara perlahan sebelum memberi reaksi penurunan pada awal sesi Eropah untuk menembusi paras 1.34000.
Dek kerana matawang Pound yang ketika ini masih diselubungi kekecewaan oleh kenyataan dovish Bank of England (BOE) serta tekanan Brexit terus memberi implikasi buruk kepada nilai Pound.
Ekoran daripada itu, matawang USD terus mengambil peluang untuk mengukuh setelah masih tiada sentimen yang boleh mempengaruhi raja matawang itu daripada terus gah di puncak penguasaan.
Terbitan kadar inflasi Amerika Syarikat (AS) yang tinggi pada baru-baru ini juga mungkin akan menjadi asbab dalam menguatkan jangkaan untuk Federal Reserve (Fed) lakukan pengetatan polisi.

 Jika pergerakan harga pada carta GBP/USD terus memperoleh tekanan untuk kekal jatuh, zon sokongan terbaharu pada 1.33000 dijangka akan menjadi zon tumpuan pelabur yang bakal dicecah.
Kejatuhan harga untuk mencecah ke zon sokongan tersebut dilihat akan menghasilkan terjunan sekitar 50 pips dan dalam pada masa yang sama bakal terus mengekalkan corak downtrend.
Namun jikalau pergerakan harga berupaya memperoleh momentum untuk catat kenaikan, zon SBR (support become resistance) 1.34000 berkebarangkalian akan dicapai sebelum kekal mendaki.
Lonjakan lebih garang akan diperhatikan untuk harga menuju ke zon SBR berikutnya pada 1.35000 serta trendline resistance yang menjadi zon penilaian pelabur bagi menjangka pergerakan berikutnya.
Lihat gambar carta harga pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Hei Rakyat Malaysia! Tengok Ni Inflasi Turun Lagi

Kadar inflasi tahunan Malaysia terus menunjukkan penurunan pada bulan Januari 2023 dengan catatan 3.7% daripada 3.8% yang direkodkan pada Disember.
Ia merupakan bacaan terendah yang sejak Jun 2022, dan turun lebih jauh daripada puncak 4.7% yang dicatatkan pada bulan Ogos.
Berikut merupakan ringkasan data inflasi bulan lalu yang dikeluarkan oleh Jabatan Statistik Negara (DOSM).

Kategori makanan dan minuman bukan beralkohol naik 6.7% pada November berbanding 6.8% ketika Disember 2022.

Sub kategori makanan di rumah meningkat 5.1% dari 4.9%.
Sub kategori makanan dari luar rumah turun 9.3% daripada 9.6%.
Sub kategori roti, nasi dan bijirin lain susut 6.7% daripada 7.0%.
Sub kategori minyak masak merosot 0.7% daripada 1.0%.
Sub kategori daging lonjak 8.3% daripada 7.8%.
Sub kategori buah-buahan naik 4.4% daripada 4.0%.
Sub kategori ikan dan makanan laut kukuh 3.2% daripada 2.9%.
Sub kategori sayur-sayuran tambah 1.0% daripada 0.9%.
Sub kategori susu, keju dan telur susut 7.0% daripada 7.1%.
Sub kategori gula, jam, madu, coklat dan manisan turun 3.4% daripada 4.1%.

Kategori minuman beralkohol dan tembakau tokok 0.8% daripada 0.7%.
Kategori pakaian dan kasut tambah 0.5% daripada 0.4%.
Kategori perumahan, air, elektrik, gas dan bahan api lain mendatar 1.5%.
Kategori perabot, barangan perumahan dan penyelenggaraan perumahan jatuh 3.5% berbanding 3.7%.
Kategori kesihatan naik 1.6% berbanding 1.3%.
Kategori pengangkutan susut 4% berbanding 4.9%.
Kategori komunikasi turun -1.4% daripada -0.1%.
Kategori perkhidmatan rekreasi dan kebudayaan lonjak 2.7% berbanding 2.4%.
Kategori pendidikan kurang 1.3% berbanding 1.4%.
Kategori restoran dan hotel jatuh 6.8% berbanding 7.4%.
Kategori barangan dan perkhidmatan lain tidak berubah 2.3%.

Selain itu, inflasi di kawasan bandar turun kepada 3.7% berbanding 4.0% dan kawasan luar bandar juga susut pada 2.7% daripada 2.8% sebelumnya.
Dalam pada itu juga Malaysia mencatat bacaan inflasi terendah berbanding beberapa negara lain, Eropah (8.5%), Amerika Syarikat (6.4%), Filipina (8.7%), Indonesia (5.3%), Thailand (5.0%) dan Korea Selatan (5.2%).
Nak tahu lebih mendalam mengenai pasaran mata wang? Jom join komuniti kami! ~ KLIK sini


Ini Tindakan Keras China Kepada US Jika Konflik Perdagangan Ini Masih Diteruskan

Berdasarkan laporan tabloid China pada hari Khamis, China boleh bertindak balas dengan menyerang syarikat US yang disenaraikan di Dow Jones Industrial Average jika Presiden A.S. Donald Trump terus memburukkan ketegangan dengan China melalui perdagangan.
Pada hari Isnin, Trump telah mengancam $ 200 bilion import China dengan tarif 10 peratus jika China bertegas untuk meneruskan $50 bilion dalam import.
Boeing Co, Apple Inc dan Nike Inc yang tersenari dalam Bursa Dow Jones berkurangan sebanyak 0.17 peratus pada hari Rabu. Indeks saham 30-saham telah menurun 0.25 peratus dari tahun ke tahun.
“Sekiranya Trump terus meningkatkan ketegangan perdagangan dengan China, kita tidak dapat menolak kemungkinan China akan menyerang dengan menggunakan pendekatan yang lebih keras dengan mensasarkan indeks Dow Jones,” kata Global Times dalam ulasan
 Perkembangan ini menunjukkan seolah-olah dua ekonomi terbesar dunia semakin menuju ke arah konflik perdagangan selepas tiga rundingan sejak Mei gagal mencapai kesepakatan.
Tambah China berdasarkan laporan teresbut, walaupun China berhasrat untuk terus membuka pasaran kewangan China namun hal ini tidak bermakna mereka akan menyimpang dari prinsip.
“Beijing akan terus membuka pasaran kewangan China ke dunia, ia merupakan satu langkah yang dapat menarik dana dari pasaran saham A.S. kerana pelabur global semakin meningkatkan saham China dalam portfolio mereka,” katanya.
Hal ini akan dapat memberi kesan terhadap harga saham US.


Zon Support $1.1800 Diharapkan Menyokong Lonjakan EUR/USD

Pelabur melihat pergerakan US dolar masih stabil pada pembukaan pasaran awal minggu ini selepas berjaya menutup dagangan penghujung minggu lalu dengan positif.
Pandangan pelabur yang lebih berwaspada menjangkakan bahawa Federal Reserve (Fed) berkemungkinan akan keluar daripada polisi yang longgar sebelum ini walaupun berdepan peningkatan kes jangkitan Covid-19, bakal menyokong pergerakan semasa bagi US dolar.
Data inflasi Amerika Syarikat (AS) serta data jualan runcit akan menjadi tumpuan bagi isyarat pergerakan US dolar pada minggu ini.
Sementara mata wang Euro pula dilihat gagal mendapat suntikan untuk mengukuh selepas keputusan mesyuarat bank pusat Eropah minggu lalu dinilai bernada dovish.
Bacaan akhir data inflasi Eropah yang akan diterbitkan pada Jumaat sedikit berubah dan boleh mempengaruhi pergerakan Euro sebelum penutupan dagangan miggu ini.

Pada carta harga pasangan mata wang EUR/USD, harga dilihat memaparkan corak penurunan dari awal minggu sehingga ke paras sokongan 1.18000.
 Walaupun terdapat peningkatan semula pada dagangan penghujung minggu, namun harga kembali susut semula menuju paras 1.1800 dan pergerakan harga perlahan di paras tersebut bersambung pada awal sesi Asia hari ini (Isnin).
Pergerakan harga di bawah paras halangan Moving Average 50 (MA50) pada rangka masa 1 jam memberi isyarat untuk pergerakan bearish, namun harga perlu turun lebih rendah di bawah support 1.18000 untuk arah yang lebih jelas.
Penurunan yang diteruskan bakal menuju paras support seterusnya sekitar 1.17000 untuk catatkan paras terendah terbaru 2 minggu.
Namun, paras 1.18000 berjaya menyokong kenaikan harga semula pada minggu ini, zon resistance 1.19000 akan kembali menjadi tumpuan untuk diuji harga.
Kenaikan lebih tinggi melepasi rintangan tersebut pada trend bullish harga semula akan mensasarkan paras ketinggian terbaru menuju 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Komen Lebih Hawkish Oleh Gabenor Philip Lowe Melonjakkan Matawang AUD

Gabenor bank pusat Australia (RBA) pada Selasa mengatakan bahawa tiada perubahan polisi dalam masa terdekat dengan inflasi dijangka akan terus berada di bawah sasaran untuk jangka masa dua tahun. Ini menunjukkan kemungkinan tiada kenaikan kadar faedah dalam jangka panjang.
RBA telah mengekalkan kadar faedah 1.50% sejak lebih dari setahun lalu. Pada awal bulan ini, RBA juga menurunkan ramalan terhadap inflasi-teras (core-inflation) yang kini berada di bawah tren jangka panjang iaitu 2 – 3 peratus.
“Kami masih kekurangan gunatenaga-penuh, dan inflasi dijangka akan naik beransur-ansur dan kekal di bawah purata buat masa ini,” kata Gabenor Philip Lowe di Sydney.
“Ini bermaksud kelangsungan policy monetari akomodatif masih bersesuaian,” tambah beliau.
 “Jika ekonomi terus meningkat mengikut jangkaan, berkemungkinan besar tindakan seterusnya untuk kadar faedah adalah kenaikan berbanding diturunkan.”
Prospek pelaburan perniagaan juga semakin cerah dengan lebih banyak syarikat sekarang yang bersedia mengambil risiko dengan melabur dalam aset baru, kata Lowe.
Tetapi perbelanjaan pengguna masih lagi lemah yang disebabkan oleh peningkatan hutang isirumah lebih pantas daripada pendapatan. Ini juga adalah faktor utama yang menekan inflasi.
Penduduk Australia mendapat kenaikan gaji sebanyak 2% pada suku ketiga berbanding dengan kenaikan di sekitar 3.5% iaitu paras tertinggi pernah dicapai.
Aussie dolar membuat kenaikan selepas komen oleh Gabenor Lowe petang tadi. AUD/USD naik dari paras terendah hari ini dari 0.7532 kepada 0.7583.


RBA Kekalkan Kadar Pada Rekod 1.5 Peratus!

Bank Pusat Australia mengambil keputusan untuk mengekalkan kadar pada tahap yang stabil pada Selasa. Bank pusat ini juga memberi isyarat yang agak stabil bagi beberapa tahun yang akan datang.
RBA mengekalkan kadar pada rekod 1.5 peratus bagi bulan kelapan berturut-turut selepas pelonggaran yang dibuat pada Ogos dan Mei tahun lepas.
Dollar Australia melonjak lebih tinggi sejurus selepas keputusan tersebut diumumkan disamping sokongan terhadap prospek dasar yang mantap. Aussie menjunam sebanyak 0.5 peratus sebelum ini kepada $0.7619 selepas jatuh ke peras terendah dalam tempoh sebulan kepada $0.7598 minggu ini.
 Menurut pakar ekonomi di UBS, Scott Haslem, kenyataan RBA hari ini dinilai positif berikutan latar belakang ekonomi global yang bertambah baik dan peralihan ekonomi yang agak stabil di Australia.
Haslem juga menjangkakan RBA akan mengekalkan kadar sehingga pertengahan 2018 kerana ingin mengimbangi kesan deflasi termasuk pertumbuhan gaji yang rendah dan persaingan runcit yang kian memuncak.
Ketidaktentuan Pasaran Beri Peluang Kepada Emas Untuk Menambah Keuntungan!


Awas Semua Mata Wang, Raja USD Terkuat 20 tahun!

Bacaan positif data industri perkhidmatan Amerika Syarikat pada bulan Ogos memberi dorongan buat US dolar untuk melonjak lebih tinggi susulan pandangan bahawa negara itu tidak berada dalam kemelesetan.
Pada sesi Asia, indeks dolar yang mengukur kekuatan dolar greenback didagangkan mengukuh sekitar harga 110.48, tertinggi 20 tahun berbanding sekumpulan mata wang utama lain.
Indeks PMI perkhidmatan dilaporkan meningkat kepada 56.0 daripada 56.7 pada Julai, catatan kenaikan kedua berturut-turut selepas tiga bulan penurunan.
Sementara itu, mata wang euro dan pound gagal mengekalkan pemulihan yang dicatatkan sebelum ini dengan pergerakan harga masing-masing dilihat kembali menuju ke paras terendah.
 Menjadi tumpuan buat pelabur euro kini adalah mesyuarat polisi Bank Pusat Eropah (ECB) yang akan berlangsung pada Khamis di mana mereka dijangka akan menaikkan kadar faedah sebanyak 75 mata asas.
Dalam pada itu, dagangan pound kembali memadamkan keuntungan yang diraih daripada kemenangan Liz Truss sebagai perdana menteri baharu UK yang telah mengumumkan pakej bantuan untuk menangani krisis tenaga.
Truss telah mencadangkan untuk membekukan sekitar £130 bilion bil tenaga isi rumah, selain turut menyumbang £40 bilion lagi untuk perniagaan kecil.
Di sisi lain, mata wang yen terus mencatat rekod terendah baharu 24 tahun dengan harga menyusut ke 143.59 berbanding dolar greenback.


GBP/JPY Pamerkan Kenaikan Pada Sesi Eropah Susulan Data GDP UK Diterbitkan

Walaupun data ekonomi UK pada minggu lalu mencatatkan bacaan yang baik dan keputusan mesyuarat bank pusat England turut Hawkish, namun matawang Pound Sterling gagal mempamerkan prestasi yang cemerlang pada awal dagangan minggu ini.
Ini adalah berikutan kebimbangan pasaran yang berterusan ekoran risiko perjanjian antara UK dan Kesatuan Eropah (EU) untuk mencapai kesepakatan pada penghujung tahun ini.
Perdana Menteri UK Boris Johnson tetap bertegas untuk mendapatkan perjanjian seperti yang diperolehi Kanada, atau beliau tekad untuk menghentikan rundingan bersama EU.
Matawang Pound Sterling pada sesi Eropah hari ini menunjukkan pengukuhan susulan data pertumbuhan GDP UK untuk suku keempat 2019 diterbitkan.
Bacaan awal GDP suku terakhir mencatatkan bacaan sifar seperti dijangkakan oleh pasaran. Namun bacaan untuk GDP pada Disember menunjukkan kenaikan kepada 0.3%.
Meneliti pergerakan harga pada carta pasangan matawang GBP/JPY, harga membuat kenaikan dari paras berhampiran 141.200 bermula awal sesi Asia semalam sehingga ke paras tertinggi harian melepasi 142.00.
Kenaikan tersebut kemudiannya kembali menyaksikan penurunan lebih rendah semula di bawah paras halangan Moving Average 50 (MA50) ke paras 141.600 sebelum menutup dagangan sesi New York di sekitarnya.
 Dagangan safe-haven Yen juga akan memberi reaksi terhadap perkembangan isu Coronavirus yang terus memberikan kebimbangan dalam pasaran.
Bersambung pada dagangan sesi Asia hari ini, harga bergerak menaik melepasi MA50 pada sesi Asia dan turun semula pada penghujung sesi menguji semula MA50 sebagai support dinamik harga.
Harga yang menyentuh paras tersebut kemudiannya dilihat membuat kenaikan semula cuba mempamerkan pengukuhan harga pada sesi pasaran Eropah susulan data GDP diterbitkan.
Jika harga berjaya membuat kenaikan lebih tinggi, zon tumpuan sekitar 142.600 akan diuji dan jika harga terus naik lebih tinggi, destinasi kenaikan seterusnya berkemungkinan ke zon SBR (support become resistance) 143.400.
Namun jika harga membuat penurunan lebih rendah dari MA50 semula, penurunan harga bakal menuju paras pembukaan harga semalam sekitar 141.200.
Penurunan lebih rendah akan menguji zon support sekitar 141.00 yang telah diuji pada Januari lalu dan juga Disember 2019.
Lihat gambar carta pasangan matawang GBP/JPY di bawah untuk rujukan analisis teknikal anda.


Pertumbuhan GDP Kanada Melonjak Naik Pada Bulan November!

Jabatan Statistik Kanada baru sahaja mengeluarkan laporan bahawa kadar keluaran dalam negara kasar (KDNK) benar atau GDP benar dilaporkan meningkat 0.1% pada bulan November,secara tidak langsung menghapuskan penurunan yang dialami pada bulan Oktober.
Para pakar ekonomi secara purata tidak menjangkakan pertumbuhan pada bulan November. Justeru data yang dikeluarkan ini telah melebihi jangkaan pasaran.
Menurut Jabatan Statistik Kanada, industri penghasilan barangan meningkat sebanyak 0.1% selepas jatuh pada bulan September dan Oktober, manakala industri penghasilan perkhidmatan juga naik 0.1%.
 Sebanyak 15 daripada 20 sektor perindustrian telah mencatat peningkatan dan secara tidak langsung mengimbangi penurunan dalam sektor perlombongan, minyak dan gas serta pengangkutan dan pergudangan.
Cuaca sejuk di Kanada telah membantuk sektor utiliti naik 2.1 peratus pada bulan November, manakala sektor pembinaan meningkat 0.5%. Perdagangan runcit catat peningkatan 0.5% bagi bulan tersebut. Disisi lain sektor perlombongan, minyak dan gas jatuh sebanyak 1.4% pada bulan November.
Pengukuhan matawang US dolar berbanding dolar Kanada terbatas susulan laporan ini dikeluarkan.


US Dolar Menyusut Berbandin Yen, Harga Minyak Meneruskan Kejatuhan

Pasaran Matawang
Matawang US dolar menyusut berbanding matawang yen dalam sesi dagangan Asia pada hari Isnin.
Matawang USD menyusut sebanyak 0.28% berbanding matawang yen kepada 109.87. Manakala AUD/USD menyusut kepada 0.7915.
Indeks US dolar yang mengukur kekuatan matawang greenback berbanding matawang lain naik 0.01% kepada 89.05 setakat jam 9.35 a.m.
Berikutan data pekerjaan (NFP) yang memberangsangkan pada Jumaat, ia telah mendorong kepada pengukuhan US dolar.
 Pekerjaan di AS meningkat sebanyak 200,000 melebihi jangkaan 181,000. Kadar gaji naik sebanyak 0.3% pada Januari melebihi jangkaan 0.2%.
Pasaran Komoditi
Harga minyak mentah meneruskan kejatuhan yang dialami pada minggu lepas berikutan pengukuhan US dolar. Harga brent pula jatuh ke paras terendah mingguan.
Pengukuhan US dolar adalah berikutan data pekerjaan (NFP) yang memberangsangkan pada Jumaat.
Harga minyak WTI jatuh kepada $64.88 setong dan Brent jatuh kepada $68.00 setong setakat jam 09.35 a.m
Harga emas juga mengalami kejatuhan iaitu sebanyak 0.25%.